Μπάμπης Αναγνωστόπουλος: Ομόφωνα ένοχος, χωρίς ελαφρυντικά για τη δολοφονία της Καρολάιν | Novasports\nΤο δικαστήριο με την απόφασή του απέρριψε κάθε ισχυρισμό του Μπάμπη Αναγνωστόπουλου περί βρασμού ψυχικής οργής.\nΈνοχος για ανθρωποκτονία από πρόθεση σε ήρεμη ψυχική κατάσταση κρίθηκε ο Μπάμπης Αναγνωστόπουλος για τη δολοφονία της Καρολάιν Κράουτς.\nΜετά από διάσκεψη περίπου δύο ωρών το Μικτό Ορκωτό Δικαστήριο καταδίκασε επίσης τον 34χρονο πιλότο για την θανάτωση του σκύλου της 20χρονης συζύγου του, καθώς και για τα πλημμελήματα της ψευδής καταγγελίας και της ψευδούς κατάθεσης κατ’ εξακολούθηση.\n“Καταπέλτης” κατά του 34χρονου πιλότου η εισαγγελέας\nΣτην αγόρευσή του νωρίτερα ο συνήγορος προς υποστήριξη της κατηγορίας Αθ. Χαρμάνης, ο οποίος εκπροσωπεί τους γονείς της Καρολάιν, ζήτησε την καταδίκη του Μπάμπη Αναγνωστόπουλου τον οποίο χαρακτήρισε πολυτάλαντο σκηνοθέτη, σεναριογράφο και ηθοποιό. “Πίστευε ότι είχε κάνει το τέλειο έγκλημα και δεν θα αποκαλυπτόταν ποτέ” είπε χαρακτηριστικά ο συνήγορος.\nΤην καταδίκη του πιλότου για τη βάναυση θανάτωση της Ρόξυ, του σκύλου της οικογένειας, ζήτησαν και οι δικηγόροι που εκπροσωπούν φιλοζωικά σωματεία.\nΗ υπεράσπιση του Αναγνωστόπουλου είπε στους δικαστές πως το θύμα δεν κοιμόταν ενισχύοντας την εκδοχή του 34χρονου περί βρασμού εξαιτίας επιθετικής συμπεριφοράς του θύματος.\n“Καταλαβαίνω τον αγώνα της υπεράσπισης να υποστηριχθεί ότι η Καρολάιν ήταν όρθια και δεν κοιμόταν” δευερολόγησε η εισαγγελέας, η οποία τόνισε πως αν ίσχυε κάτι τέτοιο “η Καρολάιν θα αντιδρούσε, κάτι θα άκουγε η γειτόνισσα. Πήγε σαν το σκυλί στο αμπέλι. Επιστημονικά δεν μπορούμε να αμφισβητήσουμε το ιατροδικαστικό εύρημα των σφυγμών. Κάνουμε την τρίχα τριχιά, σκοτώνονται οι άνθρωποι επειδή διαφωνούν για το μωρό;”.\n“Ο κατηγορούμενος προσπάθησε να παραπλανήσει την αστυνομία. Η αρχή της αυτοενοχοποίησης δεν έχει ηθικό έρεισμα σε αυτήν την περίπτωση”, κατέληξε η εισαγγελέας.\nΥπενθυμίζεται ότι οι αγορεύσεις των συνηγόρων ολοκληρώθηκαν στις τρεις το μεσημέρι και στη συνέχεια το δικαστήριο ξεκίνησε τη διάσκεψή του. Μετά από περίπου δύο ώρες οι τρεις δικαστές και οι τέσσερις ένορκοι αποφάσισαν για την τύχη του 34χρονου πιλότου.


Στο Εφετείο την Τετάρτη η δίκη για τη χασισοφυτεία στις Μαλάδες\n29.04.2014 - 13:07\nΕκδικάζεται αύριο στο Τριμελές Εφετείο Κακουργημάτων Ηρακλείου η υπόθεση για την καλλιέργεια της χασισοφυτείας, στην οποία εμπλέκεται ο 37χρονος κτηνοτρόφος που έχει καταδικαστεί για την ένοπλη επίθεση εναντίον αστυνομικών, στις Μαλάδες, τον Ιούνιο του 2008.\nΗ δίκη ξεκίνησε το μεσημέρι της Δευτέρας, ωστόσο διακόπηκε για τις 9.30 το πρωί της Τετάρτης, λόγω κωλύματος του συνηγόρου υπεράσπισης του κατηγορουμένου, ο οποίος απουσίαζε.\nΑξίζει να σημειωθεί ότι η αυριανή δίκη αφορά στη χασισοφυτεία η οποία είχε ανακαλυφθεί από την Αστυνομία σε κοντινή απόσταση από την πρώτη φυτεία κάνναβης, στην οποία είχε σημειωθεί η αιματηρή επίθεση εναντίον των τριών ανδρών της ΕΛ.ΑΣ.\nΣημειώνεται ότι ο κτηνοτρόφος είχε καταδικαστεί τον περασμένο Ιούλιο –σε δεύτερο βαθμό- σε ισόβια κάθειρξη για την καλλιέργεια χασίς με την επιβαρυντική διάταξη της χρήσης όπλου και σε κάθειρξη 30 ετών για τις τρεις απόπειρες ανθρωποκτονίας.\nΜάλιστα, στο Πενταμελές Εφετείο Κακουργημάτων Χανίων δεν είχε αναγνωριστεί κανένα ελαφρυντικό στον 37χρονο, ο οποίος μέχρι σήμερα υποστηρίζει ότι είναι αθώος και ότι οι πραγματικοί ένοχοι κυκλοφορούν ελεύθεροι.\nΧασισοφυτεία Στις Μαλάδες


Κική Τσακίρη: «Κάποιος με πόδια μπορεί να ψάξει και στα σκουπίδια» - Press Workers\nΚική Τσακίρη: «Κάποιος με πόδια μπορεί να ψάξει και στα σκουπίδια»\n«Η κρίση είναι πολυεπίπεδη, όμως κάποιος με πόδια μπορεί να ψάξει και στα σκουπίδια. Εγώ ακόμα και την κίνηση στο κεφάλι, για να δω δεξιά-αριστερά πρέπει άλλος να την κάνει», λέει η Κική Τσακίρη, μια γυναίκα που παλεύει με απίστευτο θάρρος…\nΜε την Κική Τσακίρη επικοινωνούμε μέσω μέιλ. Ρώτησα τη γνώμη της\nγια τη δυσχερή κατάσταση που βιώνει η χώρα και οι πολίτες της. Έσβησα την ερώτησή μου κάμποσες φορές, την ξαναέγραψα…\nΊσως με την απάντησή της να έκανε να ντραπούν και άλλοι σαν και μένα… να περάσουν σε γόνιμο προβληματισμό, σε δράση.\n«Η κρίση είναι πολυεπίπεδη» μου έγραψε, «όμως κάποιος με πόδια μπορεί να ψάξει και στα σκουπίδια. Εγώ ακόμα και την κίνηση στο κεφάλι, για να δω δεξιά-αριστερά πρέπει άλλος να την κάνει. Η εξάρτηση είναι μπελάς.\nΖω με τα κορίτσια μου, ευτυχώς έχω καλούς νοσηλευτές, κάνουν και δουλειές του σπιτιού.»\nΣτηρίζεται στους καλούς της φίλους: «Κυρίως ζω από ενέργειες φίλων μου. 4 Οκτώβρη οργανώνουν συναυλία για μένα, και προσπαθώ κι εγώ να βοηθώ.»\nΗ συναυλία τελικά ακυρώθηκε. Ο λόγος;\n«Επειδή μας καθυστερεί η εφορία με την απαλλαγή του φπα στα εισιτήρια, και δεν θα προλαβαίναμε να οργανωθούμε σωστά.»\nΣτο τέλος με ρώτησε: «Εσύ πώς την παλεύεις;»\nΗ Κική Τσακίρη σπούδασε στη Φρανκφούρτη οικονομικά. Εξειδικεύτηκε σε θέματα του Κοινωνικού Ταμείου της Ε.Ε. Επέστρεψε στην πατρίδα. Ξεκίνησε να εφαρμόζει όσα είχε μάθει στην περιοχή του Νότιου Αιγαίου. Εκπαίδευσε κι άλλους. Το ζητούμενο; Προσφορά στο Κοινωνικό Ταμείο, στη «βοήθεια στο σπίτι», στη κοινωνική βοήθεια, στα ΚΔΑΠ, στα ΚΑΠΗ.\nΣήμερα ζει στην Αρχίπολη της Ρόδου. Είναι μητέρα τριών παιδιών: της 14χρονης Αναστασίας, της 17χρονης Σεβαστιανής και του 20χρόνου Σταύρου.\n«Aχ η μητρότητα. Tη γεύομαι με τα μάτια. Mιλάμε, μου λένε τι πέρασαν και πολλές φορές μου γράφουν στο facebook. Eίναι στην εφηβεία και τους προωθώ να ανοίξουν τα φτερά τους, βέβαια λείπω από τις δραστηριότητές τους, όμως βρίσκω τρόπους να τα παρακολουθώ.» εξομολογείται από την προσωπική της σελίδα.\nΗ Κική πάσχει από την ανίατη ασθένεια της Πλάγιας Μυοατροφικής Σκλήρυνσης (σ.σ. Νόσος του Κινητικού Νευρώνα) και δεν μπορεί να μιλήσει. Ο θάνατος των κινητικών νευρώνων που έχει υποστεί, καθιστά αδύνατο για τον εγκέφαλο της να ελέγξει τους μύες ή να στείλει μηνύματα. Επικοινωνεί πλέον μόνο με τα μάτια.\n«To 2001 είχα τη διάγνωση και ήξερα την εξέλιξη. Όταν ξέρεις τι σου ξημερώνει, προσπαθείς να παρατείνεις τη φθορά του κορμιού. Γευόμουν τη φύση όπως μπορούσα. Δεν φύτευα πλέον, αλλά έχωνα τη μούρη μου στο γιασεμί», έχει πει παλαιότερα.\nΆρχισε προσπάθειες αναζήτησης θεραπείας. Ταξίδεψε ως την Κίνα. Η θεραπεία με βλαστοκύτταρα δεν απόδωσε.\n«Μετάνιωσα που πήγα και δεν άκουσα τους γιατρούς μου, τα βλαστοκύτταρα έχουν μακρύ δρόμο ακόμα.»\nΗ πορεία της υγείας της επιδεινώνεται. Εξαιτίας λανθασμένης ενημέρωσης από τους γιατρούς το 2009 υπέβαλε τον εαυτό της σε τραχειοτομή.\n«Όταν τραχειοτομήθηκα άρχισε λόγω ακινησίας να φεύγει με ρυθμούς χελώνας η κίνηση από χέρια και ποδιά. Ξυπνούσα κι ανακάλυπτα πως δεν μπορούσα να κρατήσω ένα κουτάλι, μετά από μήνες τον ειδικό στυλό ενός πίνακα γράψε-σβήσε που χρησιμοποιούν τα νηπιάκια. Αυτός ο πίνακας ήταν 7 χρόνια το μοναδικό εργαλείο επικοινωνίας μου.»\nΚαι σιγά σιγά παρακολουθούσε τον αποχωρισμό των «αχώριστων συντρόφων της» και ευχαριστούσε…\n«Ο δείκτης του δεξιού χεριού μου - το πιο πολύτιμο εργαλείο μετά από τα ματιά. Με βοηθούσε να κάνω αριστερό κλικ, να διαβάζω μηνύματα, να γράφω, να διαλέγω τραγούδια, να βλέπω ταινίες, να στέλνω sms, να πατώ το κουδούνι στο καροτσάκι για να τραβήξω την προσοχή της νοσοκόμας. Εδώ και μια βδομάδα έπνεε τα λοίσθια. Παρακολουθούσα νύχτα μέρα τους τελευταίους σπασμούς.\nΑντίο μονάκριβό μου δάχτυλο. Αδικία, άφησες όλη τη δουλειά στα μάτια. Ίσως μια μέρα Θεού θέλοντος και ιατρικής εξελισσόμενης, να αναστηθείς. Ευχαριστώ πάντως για τη ζωτική βοήθεια που μου πρόσφερες μέχρι πρότινος.»\nΧάρη στο ειδικής τεχνολογίας μηχάνημα Eyewriter που παρακολουθεί την κίνηση του ματιού σε ένα ψηφιακό πληκτρολόγιο, η Κική σήμερα έχει τη δυνατότητα να γράφει, να «σερφάρει», να επικοινωνεί μέσω Facebook και e-mail, αλλά και να μιλάει μέσω υπολογιστή μετατρέποντας τον γραπτό λόγο σε ομιλία.\n«Nα 'ναι καλά όλοι όσοι βοήθησαν να το αγοράσω, 16000 ευρώ δεν είναι λίγα. Θα ήμουν φυτό σκεπτόμενο. Να γράφω με τα μάτια είναι κουραστικό, όμως εκφράζομαι, η επικοινωνία είναι το α και ω για να θέλω να ζω.»\nΤον Αύγουστο το μηχάνημα χάλασε, έπρεπε να σταλεί στη Σουηδία για επισκευή. Χωρίς δυνατότητα επικοινωνίας κι επαφής, προπάντων με τα παιδιά της, ένιωθε «ζωντανή νεκρή»….\n«Μόνη επαφή ο αέρας και ο ήλιος όταν έβγαινα στην αυλή. Ήθελα να φωνάξω στη μικρή "φόρεσε ζακέτα!". Γύρισε πίσω με βρογχίτιδα… Τα κουνούπια έκαναν πάρτι στο σώμα μου, μάλιστα κόντεψα να καταπιώ και μύγα. Αδύναμη να καθοδηγήσω το νοσηλευτικό προσωπικό στα "θέλω" της φροντίδας μου, όταν δεν έκλαιγα, βυθιζόμουν σε απάθεια, κάνοντας τους γύρω μου να θέλουν να εξαφανιστούν από κοντά μου. Φλόμωσα να βλέπω ταινίες και να ’χω σκέψεις χωρίς να μπορώ να τις μετατρέψω σε δράση.»\nΛέει πως δεν σκέφτεται τον θάνατο… η κόρη της Σεβαστιανή της το απαγόρευσε: «Δεν θέλει να μείνει ορφανή»\n«Την ευθανασία διεκδικώ ως ανθρώπινο δικαίωμα για ένα θάνατο με αξιοπρέπεια. Πόσο καιρό ακόμα θα ζω από δωρεές φίλων και συναδέλφων; Δεν έχω χέρια να αυτοκτονήσω, ο αναπνευστήρας μου σε λίγο καιρό θα χρειάζεται συντήρηση. Θα έρθει ο Σαμαράς να φέρει συντηρητή; Όχι, οπότε ο κίνδυνος να πεθάνω από ασφυξία είναι εδώ.»\nΤον Μάρτιο του 2012 έστειλε επιστολή προς τον τ.Υφυπουργό Πολιτισμού και Τουρισμού κύριο Νικητιάδη, ζητώντας μια άλλου είδους βοήθεια…\n«Δεν θέλω οικονομική βοήθεια, κουράστηκα να παρακαλώ Δήμο, υπουργείο Υγείας, ασφαλιστικό ταμείο για τα αυτονόητα. Μετά από καταγγελίες πλήρωσαν το ένα τρίτο των αναλώσιμων» και συνεχίζει: «διατηρώ μια εντατική μονάδα σπίτι χωρίς βοήθεια, ένας τραχειοτομημένος ασθενής παράλυτος χρειάζεται 24ωρη νοσηλευτική φροντίδα που δεν την παρέχει το σύστημα υγείας μας. Έστειλε ο σύλλογος μας επιστολή προς τον Πρόεδρο της Δημοκρατίας και στον υπουργό Υγείας να μου επιτραπεί να διακόψουν οι γιατροί την μηχανική υποστήριξη. Προσπάθησα να πάω στη Γερμανία όπου το επιτρέπει η νομοθεσία. Η Adac θέλει 25000€ για τη μεταφορά μου, κόστος αδύνατον για μένα. Αν θέλετε να βοηθήσετε, φροντίστε να πεθάνω αξιοπρεπώς κι όχι σαν σκυλί από πνιγμό.»\nΗ Κική στέλνει κι άλλη επιστολή…\n«Χαίρε άθλιο κράτος, οι μελλοθάνατοι σε χαιρετούν. Σήμερα μου 'στειλες να πληρώσω 660€ σε εισόδημα επιβολές εισφοράς αλληλεγγύης 33180€, όπως το λες. Με ανάγκασες να ζω ανάπηρη, τραχειοτομημένη, διασωληνωμένη, χωρίς να ενδιαφερθείς για τα αναλώσιμα και την 24ωρη περίθαλψη που χρειάζομαι καθημερινά.\nΚατανοώ πως είσαι στριμωγμένο οικονομικά, τα δανεικά πρέπει να επιστραφούν. Γι' αυτό κι εγώ έγραψα στον παππού που έχουμε για Πρόεδρο Δημοκρατίας και στον τσαχπίνη υπουργό Υγείας να επιτραπεί στους γιατρούς να σταματήσουν τη μηχανική υποστήριξη. Εσύ ούτε αξιώθηκες ν' απαντήσεις, μάλλον κάνεις οικονομία και στο χαρτί, φτωχό μου εσύ!\nΣε υπηρέτησα 20χρόνια πιστά, γέννησα τρία Ελληνόπουλα, τελευταία δανείστηκα να βάλω φωτοβολταϊκά βοηθώντας παράλληλα και σένα να απεξαρτητοποιηθείς μια σταλιά από τις εισαγωγές πετρελαίου. Ξέρω τώρα ότι δεν είχες, ούτε έχεις τσίπα πάνω σου. Γι αυτό κι εγώ σου κηρύττω τον πόλεμο. Όπλο μου μόνο δυο μάτια που με βοηθούν να γράφω.\nΈνα κράτος που σε περιόδους κρίσης όπως ο σωστός καπετάνιος δεν κοιτά πρώτα όταν βυθίζεται το πλοίο να σώσει τους αδύνατους, έχει χρεοκοπήσει κοινωνικά και ηθικά.\nΧαίρε λοιπόν και στον αγύριστο να πας.»\nΠάντα ήταν σε οικολογικά κινήματα. Συνεχίζει να επιθυμεί τον συναγωνισμό, την συνεργασία…\n«Τολμώ να θέσω υποψηφιότητα στο ψηφοδέλτιο με τους Οικολόγους Πράσινους, διεκδικώντας αξιοπρέπεια στη ζωή και στο θάνατο. Η ευημερία των ανθρώπων όταν προϋποθέτει την ανθρώπινη εξαθλίωση, να το πω λαϊκά, μόλις έμαθα τον γάιδαρο μου να μην τρώει αυτό ψόφησε, οδηγεί στην απόλυτη φτώχεια και ξεφτιλίζει τον άνθρωπο. Όταν μαθητής Γ’ Λυκείου με θεωρεί ως παράδειγμα αντοχής για τις επόμενες γενιές, νιώθω ότι πρέπει να συνεχίζω να ταράζω τα νερά. Γνώσεις και εμπειρία διαθέτω και όσο μου επιτρέπει η τεχνολογία, μπορώ να τις αξιοποιήσω και να συναγωνιστώ, να συνεργαστώ με υγιείς.».\nΑναφέρεται στη βία της κρατικής αναλγησίας που δεν είναι παρά φασισμός...\n«Το αυγό του φιδιού εκκολάπτεται μέσα στο κράτος και θα πνίξει πρωία τους ανήμπορους. Σήμερα όλοι μιλούν για βία της Χρυσής Αυγής. Κανείς δεν μιλά για τη βια που ασκεί η κυβέρνηση εις βάρος των αναπήρων.\nΧωρίς επιδόματα, συντάξεις, περικοπές παντού. Μια απίστευτη γραφειοκρατία.\nΣήμερα ήρθαν επιτέλους η επιτροπή γιατρών από Αθήνα να πιστοποιήσουν πως δεν είμαι ελέφαντας. Πέρυσι έκανα αίτηση. Δηλαδή νευρολόγοι του Νοσοκομείου Ρόδου δεν θα μπορούσαν να πιστοποιήσουν το προφανές;\nΕάν δεν αντισταθούμε στις διάφορες μορφές αόρατης βίας που επιβάλλει η κυβέρνηση, προσπαθώντας να ικανοποιήσει την απληστία των δανειστών, προβλέπω στις μεθεπόμενες εκλογές, χρυσαυγίτες παντού.»\nΗ Κική κινείται με αναπηρικό καροτσάκι που διαθέτει και αναπνευστική συσκευή. Κάνει καθημερινά περίπου 30 επώδυνες αναρροφήσεις. Δεν αδιαφορεί για κανέναν… καλεί μέσω της προσωπικής της σελίδας…\n«Η Ευτυχία είναι τετραπληγική σε αναπνευστήρα και στο κρεβάτι. Μόνη της. Οι συγγενείς απόντες. Της έκοψε ο ΟΓΑ τη σύνταξη και δεν έχει ούτε να φάει. Παρακαλώ τους κρητικούς φίλους να πάρουν τον δημαρχώ Χανιών, να πάνε επιτόπου. Μου 'στειλε σήμερα μέιλ και τρόμαξα. Γράφει με ποντίκη κεφαλής (έχει λίγη κίνηση στο κεφάλι) που της χάρισε πριν χρόνια φίλος ασθενής.»\nΗ τυπική μέρα της γυναίκας με την τεράστια δύναμη ψυχής ξεκινά στις οκτώ: πρωινό, φάρμακα, αναρροφήσεις, κινησιοθεραπεία, τουαλέτα, πλύσιμο έως τις δώδεκα. Μετά μεταφορά στο καροτσάκι για την καθημερινή της επικοινωνία μέσω υπολογιστή. Η ίδια διεκπεραιώνει τα πάντα.\n«Πάντα είχα το μάνατζμεντ του σπιτιού μου κι αυτό δεν άλλαξε. Ξεκούραση το απόγευμα και 6-7 συνήθως βγαίνω στην αυλή, χαζεύω το δασώδες βουνό, ακούω μουσική, ταινίες και 10-12 ετοιμασία για ύπνο που είναι διακεκομμένος λόγω αναρροφήσεων.»\n«Από ένα κράτος, δούλο των αριθμών, που το θεμελιώνει η διαφθορά, δεν ελπίζω τίποτα πλέον. Ελπίζω όμως στον άνθρωπο που θα κατανοήσει ότι το να υπηρετεί το χρήμα, δεν του προσφέρει ευτυχία.\nΣήμερα η τεχνολογία θα μπορούσε να θρέψει και να ανακουφίσει όλον τον πλανήτη από τις αρρώστιες, αν δεν κατευθύνονταν από την απληστία των πολυεθνικών και των πολιτικών. Ίσως να ζω ακόμα επειδή αποφεύγω το μοναδικό φάρμακο που… δεν θεραπεύει, προσθέτει 3 μήνες ζωής, σύμφωνα με τις οδηγίες, καταστρέφει το συκώτι και στοιχίζει 700 € μηνιαίως.\nΤελικά, το να μην ελπίζεις τίποτα όντως ελευθερώνει!!!!»


248 online · 207.993 μέλη\nΑπ΄το blog TOY ΜηΘυμναίου koxyliού, http://koxyli.blogspot.com/2007/07/blog-post_31.html\nμε τίτλο Δεν είναι ακριβώς έτσι…, που έστειλε στα μέσα του Καλοκαιριού, στην εφημερίδα τα ΝΕΑ, ο ευαίσθητος bloger του διαδίκτυου, αρθογράφος της Μυτιληνιάς εφημερίδας ΕΜΠΡΟΣ, και λόγιος της Μήθυμνας Στράτος Δουκάκης\n“Για τον κ. Λευτέρη Παπαδόπουλο, εφημερίδα ΤΑ ΝΕΑ (Ματιές)\nΣτο τελευταίο σας χρονογράφημα (ΤΑ ΝΕΑ, 21/07/2007) με τίτλο «Ο Μόλυβος», αναφέρεστε στα τρία τραγούδια που «μπήκε» ο Μόλυβος και γράφετε: «Εδώ και κάμποσο καιρό, μπήκε και στο ελληνικό τραγούδι. Η αρχή έγινε από μένα. Γράψαμε τα «Μάγια» με τον Μίκη και ερμήνευσε η Φαραντούρη. Ακολούθησε, με δικό του τραγούδι, ο Παντελής Θαλασσινός, μιλώντας και για τη γειτονική Πέτρα. Την έσχατη «πινελιά», μέχρις ώρας, την έβαλε ο Άλκης Αλκαίος. Τη μελωδία έγραψε ο Θ. Μικρούτσικος και τραγούδησε ο Μ. Μητσιάς.».\nΘα ήθελα εδώ να κάνω μια παρατήρηση και δύο ενδείξεις. Ενώ γράφετε για το πρώτο, το δικό σας τραγούδι και ονομάζετε και τους άλλους δυο συντελεστές (Θεοδωράκης-Φαραντούρη), αγνοείτε τον στιχουργό του δεύτερου τραγουδιού (Από την Πέτρα ως το Μόλυβο). Αυτό το τραγούδι δεν είναι του Θαλασσινού, (όπως δεν είναι και του Θεοδωράκη το «Μάγια»). Ο στιχουργός είναι ο Λέσβιος, εκ Πέτρας, Χρυσόστομος Γελαγώτης. Το μελοποίησε και το τραγούδησε ο Παντελής Θαλασσινός.\nΚαι οι δύο ενδείξεις: Πρώτη, η «έσχατη πινελιά» (εδώ ονομάζετε όλους τους συντελεστές) το τραγούδι δηλαδή «Κούκος μόνος σ' ένα ταμπλό» από τον δίσκο ΥΠΕΡΟΧΑ ΜΟΝΑΧΟΙ (του 2007) είναι επανεκτέλεση του τραγουδιού «Άνοιξη» που μελοποίησε ο Μάριος Τόκας και το τραγούδησε ο Δημήτρης Μητροπάνος στον δίσκο «ΕΝΤΕΛΒΑΙΣ» (του 1999). Νομίζω ότι τότε, το τραγούδι πέρασε απαρατήρητο! Η δεύτερη, συμπληρωματικά το αναφέρω είναι κι άλλο ένα τραγούδι, του αλησμόνητου Μηθυμναίου λογοτέχνη Νάσου Θεοφίλου «Στους άγιους καφενέδες» που μελοποίησε και τραγούδησε η Νένα Βενετσάνου στον δίσκο CAFΙ GRECO (του 2003). «Στο Μόλυβο μια μέρα / φρεσκάρισε ο καιρός / θολώσαν τα μεράκια / φουρτούνιασε ο καιρός» μας έλεγε ο Νάσος.\nΑυτά και να έχετε ένα καλό καλοκαίρι στο Μόλυβο.\nεπιστολή, που ακόμα περιμένει δημοσίευση…\nΕλπίζω να δημοσιευτεί σύντομα η επιστολή\nγια να διορθωθεί η εσφαλμένη αναφορά του Λ.Παπαδόπουλου.\nΔημιουργός κι εκείνος,γνωρίζει ότι δεν πρέπει να ξεχνάμε\nτους στιχουργούς που έβαλαν την ψυχούλα τους στα λόγια\nπου εμπνέουν και το συνθέτη να γράψει μουσική\nκαι να έχουμε το θαυμαστό αποτέλεσμα που λέγεται τραγούδι\nκαι αγγίζει πάρα πολλούς με το σύνολο του νοήματός του!\nΑπ'την Πέτρα ως το Μόλυβο\nΣτις κόχες των ματιών φύτρωσε\nκυκλάμινο στη μέση της βραδιάς.\nΑνταύγεια απ' το δάκρυ σου, που ζύμωσε\nΈλα να πάμε απ' την Πέτρα ως το Μόλυβο\nέλα μαζί να ψάξουμε για τ' όνειρο,\nκι ύστερα να σαλπάρουμε γι' αλλού.\nτο δάκρυ και τον αναστεναγμό\nΑχ κορμί ζωγραφιστό μου...\nΨάχνω ζεϊμπέκικα τραγούδια σχετικά με θάλασσα\nΜήπως ξέρει κανείς αυτά τα τραγούδια;\nΤραγούδια του Άλκη Αλκαίου


«Μπάχαλο» με τα κρούσματα στην Κοζάνη : Χθες ανακοινώθηκαν μολύνσεις του Νοεμβρίου - Greek Daily\nΑναστάτωση αλλά και προβληματισμό έχει προκαλέσει η καταγγελία που αναφέρει πως ένας μεγάλος αριθμός των κρουσμάτων που ανακοινώθηκαν από τον ΕΟΔΥ την περασμένη Τρίτη ήταν περιπτώσεις… Νοεμβρίου.\nΠιο αναλυτικά, από τα κρούσματα που ανακοίνωσε ο ΕΟΔΥ, αυτά του 24ωρου που προηγήθηκαν ήταν επτά από τον Δήμο Κοζάνης, έξι από τον Δήμο Εορδαίας και δύο από τον Δήμο Βοΐου.\nΩστόσο, όπως αναφέρει η ιστοσελίδα, σε αυτά προστέθηκαν άλλα 38, προερχόμενα από τον Δήμο Εορδαίας, τα οποία, αντί να δηλωθούν στις 12 Νοεμβρίου δηλώθηκαν την περασμένη Τρίτη.\nΠαράλληλα, όπως αναφέρει η ιστοσελίδα Voria, οι δήμαρχοι της περιοχής καταγγέλλουν λανθασμένους χειρισμούς από την πλευρά του ΕΟΔΥ και ζητούν επιτακτικά επίσημη ενημέρωση για τον πραγματικό αριθμό των κρουσμάτων. Μάλιστα, ο δήμαρχος Κοζάνης, Λάζαρος Μαλούτας δήλωσε πως «υπάρχουν σοβαρές αντιδράσεις για τους χειρισμούς που γίνονται, γιατί τα κρούσματα δεν είναι τωρινά. Τα κρούσματα είναι του Νοεμβρίου και τα δηλώνουν τώρα».\nΣύμφωνα με τις τελευταίες πληροφορίες, αναμένεται να υπάρξει έκτακτη σύσκεψη εκπροσώπων των Δήμων, με τον αντιπεριφερειάρχη Κοζάνης και το συντονιστικό περιφερειακό οργάνου Πολιτικής Προστασίας.


Προσεκτικά βήματα με Μπαϊράμι - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Προσεκτικά βήματα με Μπαϊράμι\nΟυδεμία βιασύνη θέλουν να επιδείξουν οι άνθρωποι του Παναθηναϊκού ως προς την αξιοποίηση του Εμίρ Μπαϊράμι. Μετά το επιτυχημένο τεστ κόντρα στη Βιτορούλ, ο Σουηδός μέσος θα κάνει ένα βήμα μπροστά.\nΑυτό θα αφορά τη δυνατότητα να χρησιμοποιηθεί σε επίσημα παιχνίδια για ένα διάστημα 15-20 λεπτών ή στο πιο "τραβηγμένο" σενάριο εργασίας μέχρι 30 λεπτά. Ο Μπαϊράμι είναι σε απόλυτη συνεννόηση με το τεχνικό και ιατρικό τιμ αφού έχει ταλαιπωρηθεί πολύ στο παρελθόν και το τελευταίο που θα ήθελε είναι να βιαστεί να μπει σε φουλ ρυθμό και να προκύψει υποτροπή.\nΗ μέση του αντέδρασε θετικά μετά τον αγώνα με τη Βιτορούλ και το πλάνο αγωνιστικής επανένταξής του βαίνει καλώς. Οι Πράσινοι έχουν προγραμματίσει να βάλουν τον Μπαϊράμι σιγά – σιγά σε αγωνιστικό ρυθμό, να πάρει κάποια λεπτά συμμετοχής και στην επόμενη διακοπή λόγω εθνικών ομάδων -στα μέσα Οκτωβρίου- να επανεκτιμηθεί η κατάστασή του. Εφόσον νιώθει καλά τότε πλέον θα τεθεί στον απόλυτο βαθμό στη διάθεση του Γιάννη Αναστασίου.\nΣε ό,τι αφορά τον Μάρκους Μπεργκ από τη Δευτέρα ξεκινάει ουσιαστικά η αντίστροφη μέτρηση για την επιστροφή του στα γήπεδα καθώς θα ξεκινήσει κινησιοθεραπεία.


Τραγωδία: Νεκρό βρέφος 4 μηνών από κορωνοϊό - Alldaynews.gr\nΈνα βρέφος τεσσάρων μηνών που έπασχε από καρδιολογικά προβλήματα πέθανε στην Πορτογαλία, από επιπλοκές του νέου κορωνοϊού, ανακοίνωσαν σήμερα οι υγειονομικές αρχές.\nΤο μωρό προσβλήθηκε από Covid-19 η οποία του προκάλεσε μυοκαρδίτιδα, με αποτέλεσμα να αφήσει την τελευταία του πνοή στο παιδιατρικό νοσοκομείο της Λισαβόνας όπου νοσηλευόταν.\nΟι θάνατοι παιδιών από Covid-19 είναι σπάνιοι. Στα τέλη Μαΐου η Ελβετία ανακοίνωσε τον θάνατο ενός βρέφους που είχε μολυνθεί από τον νέο κορωνοϊό.\nΑνησυχητικά μηνύματα από Γερμανία για το εμβόλιο: «Δεν αναμένεται να εμβολιαστεί ο πληθυσμός της χώρας μέχρι το 2022»


Η Αθηνά Οικονομάκου εξομολογείται: «Περάσαμε δύσκολες περιόδους με τον άντρα μου» | Hello Magazine\nΗ Αθηνά Οικονομάκου εξομολογείται: «Περάσαμε δύσκολες περιόδους με τον άντρα μου»\nΗ οικογένειά της, η τηλεόραση και η επιχειρηματική της δραστηριότητα\n11 ΙΑΝΟΥΑΡΙΟΥ 22 - 13:12\nΗ Αθηνά Οικονομάκου φιλοξενήθηκε στο “Πρωινό” και μίλησε για την ενασχόληση της με τον χώρο της ένδυσης σε συνεργασία με τη φίλη της Μαίρη Συνατσάκη, αλλά και για τα παιδιά της, τον σύζυγό της Φίλιππο Μιχόπουλο, τις κρίσεις πανικού με τις οποίες έχει έρθει αντιμέτωπη, αλλά και τις προτάσεις που έχει από την τηλεόραση.\nΗ δημοφιλής ηθοποιός απάντησε αρχικά στην αίσθηση που έχει ο Γιώργος Λιάγκας, ότι κερδίζει περισσότερα χρήματα ως επιχειρηματίας παρά ως ηθοποιός.\n«Εξαρτάται. Δεν μπορώ να τα υπολογίσω, αλλά δεν είναι έτσι ακριβώς. Το να έχεις followers δε σημαίνει ότι θα δώσει ο άλλος χρήματα. Δεν έχουμε ένα brand με πολύ φθηνό προϊόν, με πολύ χαμηλές τιμές. Είναι ένα brand με τιμές για έναν άνθρωπο που οικονομικά παίρνει όχι ένα βασικό μισθό, οπότε ο άλλος επενδύει στο ρούχο ή στο κόσμημα. Δεν το παίρνει για πλάκα ή αψήφιστα. Ούτε οι πολύ μικρές ηλικίες που είναι το μεγαλύτερο κοινό εμένα και της Μαίρης ίσως. Οπότε, ο άλλος θα επενδύσει, πρέπει να αποδείξεις πράγματα, πρέπει να του αρέσει το ρούχο, να είναι ποιοτικό, να έχει ένα σύνολο πραγμάτων. Πάμε καλά όμως». Στη συνέχεια η Αθηνά Οικονομάκου διευκρίνισε με ειλικρίνεια: «Έχουμε κοινό λογαριασμό με την Μαίρη και τα κέρδη πάνε εκεί. Είναι 50-50 η επιχείρηση. Βγάζουμε αρκετά χρήματα. Είναι κερδοφόρα η εταιρεία».\nΚατά τη διάρκεια της συνέντευξής της αναφέρθηκε στην οικογένειά της και τα δύο παιδιά της, Μάξιμο και Σιέννα, λέγοντας: «Ασχολούμαι πολύ με τα παιδιά μου. Είχα στο νου μου πως τα δύο πρώτα χρόνια δεν θα δουλέψω καθόλου. Είδα όμως στην πορεία, όταν γέννησα τον Μάξιμο, ότι μου ήταν αδύνατον. Ήθελα να επιστρέψω. Ασχολούμαι γιατί το θέλω και είμαι τόσο ενοχικό άτομο. Θα αισθανόμουν τόσο άσχημα να λείπω πολλές ώρες».\nΠαράλληλα, η Αθηνά Οικονομάκου αναφέρθηκε στον σύζυγό της Φίλιππο Μιχόπουλο, λέγοντας: «Μου αρέσει πολύ ο άντρας μου. Θεωρώ ότι είναι πολύ όμορφος. Είμαι ακόμα… τα πάντα μαζί του! Δουλεύουμε πολύ κι οι δύο για τη σχέση μας, κι επειδή με τα παιδιά η ισορροπία αλλάζει, πρέπει να συνεννοείσαι σε πάρα πολλά. Περάσαμε δύσκολες περιόδους με τον άντρα μου. Όχι σε σημείο να χωρίσουμε σε καμία περίπτωση, αλλά ζοριστήκαμε. Υπήρχαν εντάσεις και διαφωνίες, γιατί ο καθένας μας έχει μεγαλώσει με τελείως διαφορετικό τρόπο. Πάντα υπάρχουν διαφωνίες που μπορεί να σε φέρουν σε έναν τσακωμό. Υπάρχει όμως τόσο καλή διάθεση κι από τους δύο και είμαστε αποφασισμένοι να παλέψουμε για να κρατήσουμε ενωμένη την οικογένεια».\nΑκόμα, εξομολογήθηκε πως συνεχίζει να κάνει ψυχανάλυση, και παραδέχτηκε ότι πλέον έχει κατορθώσει να ηρεμήσει από τις κρίσεις πανικού που αντιμετώπιζε! Τέλος, αναφέρθηκε στο κεφάλαιο τηλεόραση, ξεκαθαρίζοντας πως η καθημερινή τηλεοπτική παρουσία της δεν είναι εύκολη πια, καθώς κι η κορούλα της είναι πολύ μικρούλα. Ωστόσο, δήλωσε ότι έχει προτάσεις και για τηλεαρουσίαση, με projects όπως τηλεπαιχνίδια να αποτελούν μία εξ’ αυτών!\nH Αθηνά Οικονομάκου με μπικίνι και υπέροχους κοιλιακούς Αθηνά Οικονομάκου: Με την κουμπάρα της στο κέντρο της Αθήνας Βασίλης Σπανούλης-Ολυμπία Χοψονίδου: Bόλτες στη Μύκονο με τα παιδιά τους Εύα Καϊλή: Βόλτα με την αδερφή της και είναι ίδιες Σπάνια βραδινή έξοδος για την Αθηνά Οικονομάκου


Πώς τα σκυλιά μυρίζουν το φόβο μας - Petpet.news\npetpet.newsFamily AffairsΠώς τα σκυλιά μυρίζουν το φόβο μας\n12 Οκτωβριου 2017 19:10\nΣκεφτείτε την εξής εικόνα: Έχετε μείνει μόνοι βράδυ στο σπίτι και παρακολουθείτε στην τηλεόραση ένα θρίλερ. Ο σκύλος σας κάθεται χαλαρός δίπλα σας και απολαμβάνει την παρέα σας. Καθώς λοιπόν το έργο εξελίσσεται αρχίζουν διάφορα τρομακτικά να συμβαίνουν στη οθόνη. Κάποιοι φόνοι, κάποια πρόσωπα που ξαφνικά εμφανίζονται με άγριες διαθέσεις, ακούγονται κάποιες τρομακτικές φωνές, η μουσική γίνεται ανάλογη…Και εσείς αρχίζετε να φρικάρετε. Η αγωνία και ο φόβος κορυφώνονται καθώς δε γνωρίζετε τι θα συμβεί στην επόμενη σκηνή. Και εκεί που ο σκύλος καθόταν μισοκοιμισμένος, χαλαρός και ήσυχος, ξυπνάει και γίνεται και εκείνος λίγο νευρικός. Κολλάει πάνω σας και δείχνει και εκείνος να ανησυχεί. Πώς εξηγείται αυτό; Η επιστήμη έχει το λόγο.\nΣτη συνέχεια έβαλαν 40 σκυλιά σε δυο δωμάτια μαζί με τους ιδιοκτήτες τους, ένα δείγμα ιδρώτα και έναν ξένο. Και ενώ ο ξένος δεν κατάφερε να ξεχωρίσει κανένα από τα δείγματα του ιδρώτα, τα σκυλιά το κατάφεραν: “Τα σκυλιά όχι μόνο ανίχνευσαν τα συναισθήματα του αφεντικού τους αλλά ταυτίστηκαν και με αυτά. Εκδήλωσαν δηλαδή την ίδια συμπεριφορά, του φόβου ή της χαράς. Αυτά που αντέδρασαν με φόβο, κόλλησαν πάνω στον ιδιοκτήτη τους για να νιώσουν ασφάλεια. Αυτά που μύρισαν “χαρούμενα” δείγματα άρχισαν να μυρίζουν με περιέργεια τον άγνωστο μέσα στο δωμάτιο”, θα πει ο υπεύθυνος της έρευνας καθηγητής Biagio D’Aniello στους “Times”, συμπληρώνοντας: “Σε αυτό όμως που δεν έχουμε καταφέρει ακόμα να απαντήσουμε είναι αν η ικανότητα αυτή υπήρχε στους σκύλους πριν εξημερωθούν από τον άνθρωπο ή την απέκτησαν μετά. Αλλά και γιατί αντιδρούν έτσι στο φόβο, δηλαδή χωρίς επιθετική συμπεριφορά. Η μελέτη βέβαια έγινε πάνω σε σκυλιά, ράτσας λαμπραντόρ και golden retrievers, που σημαίνει ότι πιθανόν άλλα σκυλιά να έχουν διαφορετική αντίδραση. Αυτό είναι κάτι που θα μάθουμε στο μέλλον.”


Ακτινοβολία – Προστατευτικοί απορροφητικοί φακοί | Πανελλήνια Ένωση Οπτικών & Οπτομετρών\nSILMO PARIS 2018 ΠΟΛΛΑ ΠΕΡΙΣΣΟΤΕΡΑ ΑΠΟ ΜΙΑ ΕΚΘΕΣΗ\nΠρώτοι οι αρχαίοι Έλληνες φιλόσοφοι ασχολήθηκαν με το πρόβλημα της φύσης και των φαινομένων του φωτός. Από το 533π.Χ. έως τα μέσα του 1ου π.Χ. αιώνα, ο Ηράκλειτος, ο Εφέσιος, ο Επίκουρος, ο Σάμιος, ο Αρχιμήδης, ο Κλαύδιος Πτολεμαίος, ο Ήρων ο Αλεξανδρεύς έθεσαν τις βάσεις για τις θεωρίες της φύσης του φωτός. Ακολούθησαν ο Νεύτων, ο Huygens, ο Fresnel, ο Maxwell και τέλος οι MaxPlanc – Albert Einstein που διατύπωσαν την κβαντική θεωρία του φωτός.\nΓενικά λοιπόν, είναι γνωστό ότι το φως είναι μια μορφή ακτινοβολούμενης ενέργειας και γίνεται αντιληπτό το μεν ορατό με την όραση, το δε αόρατο με διάφορα όργανα όπως τα φωτοκύτταρα, τα φωτοστοιχεία κ.α. Η έννοια “φως” είναι εκτεταμένη και δεν περιλαμβάνει μόνο τις ορατές ακτινοβολίες, αλλά και τις αόρατες, όπως είναι η υπεριώδης ακτινοβολία, η υπέρυθρη, η ακτινοβολία Rontgen κ.α. Διαδίδεται στο κενό και στα διάφορα διαφανή μέσα προς όλες τις κατευθύνσεις.\nΗ πλέον έντονη ηλιακή ενέργεια είναι συγκεντρωμένη σε μια μικρή δέσμη ακτινοβολιών, που κάνουν το ορατό φως από το βραχύτερο υπεριώδες των 400 ΝΜ έως το μακρό των ερυθρών κυμάτων των 750 ΝΜ. Πέραν αυτών είναι το υπεριώδες από 400 έως 10 ΝΜ και το υπέρυθρο από 750 ΝΜ έως 1.000.000 ΝΜ.\nα) Ακτινοβολία και Ατμόσφαιρα\nΑν όλη αυτή η ηλιακή ακτινοβολία μεγάλης ενέργειας έφτανε στη γη, δηλαδή στο επίπεδο της θάλασσας, η ζωή με τη μορφή που τη γνωρίζουμε δεν θα υπήρχε.\nΗ γη περιβάλλεται από τα στρώματα της ατμόσφαιρας που μας προστατεύουν από τις βλάβες που επιφέρουν αυτές οι ακτινοβολίες. Ειδικά η οζονόσφαιρα, ένα στρώμα όζοντος που βρίσκεται περίπου 20 Km πάνω από την επιφάνεια της γης και εκτείνεται για 40 Km προς τα πάνω (τμήμα της στρατόσφαιρας), έχει την ιδιότητα ερχόμενο σε επαφή με την ηλιακή υπεριώδη ακτινοβολία να παράγει ατομικό οξυγόνο, το οποίο ανασυνδυάζεται με μόρια και διαμορφώνει το όζον (Ο2). Αυτό το στρώμα του όζοντος απορροφά την ακτινοβολία υψηλής ενέργειας συμπεριλαμβάνοντας όλη τη UV μέχρι τα 280 ΝΜ περίπου. Έτσι, στην επιφάνεια της θάλασσας φθάνει η UV με μήκος κύματος από 280 έως 400 ΝΜ.\nΔυστυχώς αυτή η λεπτή, φυσική ισορροπία, όπως επισημαίνεται από τις πρόσφατες μελέτες, μπορεί να ανατραπεί με ολέθριες συνέπειες για την υγεία κάθε οργανισμού, φυσικά και του ανθρώπινου και ειδικά για τα οφθαλμικά του μέσα.Το ενδιαφέρον είναι δικαιολογημένο δεδομένου ότι η μείωση της τάξης του 10% στο στρώμα του όζοντος θα μπορούσε να προκαλέσει σοβαρή αύξηση στη μετάδοση στην επιφάνεια της θάλασσας υπεριώδους ακτινοβολίας.\nΟι ανθρώπινες δραστηριότητες που έχουν σαν συνέπεια τη μείωση του όζοντος της στρατόσφαιρας είναι κυρίως η τροφοδοσία της με χλωροφθοράνθρακες (CFC΄s). Πρόσφατες μελέτες και ανακοινώσεις του 1992 απέδειξαν ότι στα γεωγραφικά πλάτη της Ελλάδας επήλθε μείωση του ολικού όζοντος την περίοδο 1979 – 1990 (κατά 5%). Η μείωση ήταν ισχυρότερη το χειμώνα και την άνοιξη και ανήλθε στο 9% περίπου. Αυτό σημαίνει αύξηση της UVB κατά 15% το χειμώνα και\n26% την άνοιξη. Αυτές οι μεταβολές αυξάνουν τον κίνδυνο καταστροφής του DNA κατά 30% και 50% αντίστοιχα.\nβ) Οφθαλμική απορρόφηση και μετάδοση ακτινοβολίας\nΑνεξάρτητα από το τι συμβαίνει στην ατμόσφαιρα, το ανθρώπινο μάτι διαθέτει ένα σημαντικό αμυντικό μηχανισμό που το προστατεύει αποτελεσματικά εφόσον βέβαια αντιμετωπίζει ακτινοβολία της συνηθισμένης έντασης που συναντάται στην περιβάλλουσα ατμόσφαιρά μας.\nΟ κερατοειδής χιτώνας περιέχει μόρια αποτελούμενα από χρωμογόνα (απορροφητικά σωματίδια), που απορρροφούν την υπεριώδη ακτινοβολία μήκους κύματος από 200 έως 295 ΝΜ. Διαπιστώνουμε μια σοβαρή μείωση στην απορρόφηση UV μακρότερων από 295 ΝΜ και μια ανάλογη αύξηση στη μετάδοση αυτών των μηκών κύματος στον οφθαλμικό λοβό.\nΟ νέος σε ηλικία κερατοειδής μεταδίδει επίσης πάνω από το 90% του ορατού φάσματος. Το υδατοειδές υγρό λόγω της σύστασής του, μεταδίδει όλη την υπεριώδη από τα 295 έως τα 400 ΝΜ, έτσι ώστε αυτά τα μήκη κύματος, περνώντας τον κερατοειδή και το υδατοειδές διαδοχικά, μαζί με τις ορατές ακτινοβολίες φτάνουν στον οφθαλμικό κρυσταλλοειδή φακό.\nΟ φακός δέχεται και απορροφά όλη τη “μαλακή” υπεριώδη ακτινοβολία, αλλά οι φωτοχημικές αντιδράσεις που συμβαίνουν είναι συσσωρευτικές.\nΗ απορρόφηση της UV αυξάνει σημαντικά καθώς το μάτι “γερνάει” ενώ παράλληλα παράγονται περισσότερα χρωμογόνα σωματίδια και το κεντρικό τμήμα του φακού γίνεται προοδευτικά κίτρινο. Αυτός ο χρωματισμός του φακού ασφαλώς είναι ευεργετικός στην αρχή. Λειτουργεί σαν κάποιου είδους φίλτρο που βελτιώνει την οπτική διαύγεια και προστατεύει τον αμφιβληστροειδή από την ακτινοβολία. Διαπιστώνουμε λοιπόν πως η ιδιότητα του φακού να απορροφά την υπεριώδη από τα 300 έως 400 ΝΜ (μαζί με μέρος ορατού φωτός) έχει συσσωρευτικό αποτέλεσμα στον πυρήνα του.\nΟ φακός προοδευτικά κιτρινίζει, προστατεύοντας αρχικά, αλλά με την πάροδο του χρόνου μειώνεται η οπτική ικανότητα και η κατάσταση μπορεί να εκφυλιστεί σε καστανόφαιο καταρράκτη.\nΤο υαλώδες σώμα περιέχει και αυτό μικρό αριθμό χρωμογόνων που όμως είναι ανενεργά.\nΠροσοχή χρειάζεται να δοθεί στην περίπτωση που ο φακός απομακρύνεται και τα χρωμογόνα ίσως να εκφυλιστούν. Έτσι λοιπόν προκαλείται ρευστοποίηση του υαλώδους.\nΜε την μετακίνηση του φακού, ο αμφιβληστροειδής μένει εκτεθειμένος στην μεταδιδόμενη υπεριώδη ακτινοβολία από 300 έως 400 ΝΜ. Το μάτι γίνεται φωτόφοβο και όπως επισημαίνεται από ερευνητές η έκθεση του αμφιβληστροειδή στην υπεριώδη ακτινοβολία προκαλεί βλάβη που εξηγεί πιθανά την κατάσταση που σήμερα είναι γνωστή ως “κηλιδώδες οίδημα” και δημιουργείται μετά από εγχείρηση καταρράκτη.\nγ) Απορροφητικοί φακοί\nΕίναι φανερό από τα παραπάνω, και με δεδομένη την κατάσταση στην ατμόσφαιρα, πως είναι κάτι περισσότερο από απαραίτητη η προστασία των ματιών μας από την ακτινοβολία, με τη χρήση απορροφητικών φακών.\nΛέγοντας απορρόφηση εννοούμε την ελλάτωση της έντασης του φωτός κατά τη διέλευσή του μέσα από κάποιο υλικό. Κατά την απορρόφηση, ποσότητα ενέργειας με τη μορφή φωτός μετατρέπεται σε θερμότητα.\nΘα μπορούσαμε να τη διακρίνουμε σε γενική απορρόφηση, δηλαδή σε συνολική μείωση της έντασης όλων των μηκών κύματος του οπτικού φάσματος, και εκλεκτική απορρόφηση, δηλαδή ορισμένων μηκών κύματος.\nΈνας απορροφητικός φακός οπωσδήποτε πρέπει να πληρεί ορισμένες προϋποθέσεις από τις οποίες εξάλλου διακρίνουμε την ποιότητά του. Πρέπει να έχει ομοιογένεια δηλαδή να απουσιάζουν ελαττώματα στη μάζα του.\nΝα είναι διαυγής και να απορροφά ακτινοβολία τόσο όσο ακριβώς χρειάζεται για να είναι διαφανής.\nΝα μην μεταβάλλεται από χημικές ουσίες καθώς και να μην επηρεάζεται από τις συνθήκες του περιβάλλοντος (κρύο – ζέστη). Με σκοπό την πλήρωση των παραπάνω προδιαγραφών, η τεχνολογία έχει αναπτυχθεί ιδιαίτερα στον τομέα της οπτικής. Η παραγωγή του απορροφητικού φακού ποιότητας είναι μια δύσκολη διαδικασία. Μερικές από τις ουσίες που χρησιμοποιούνται για την παραγωγή απορροφητικών φακών και επιφέρουν επιλεκτική απορρόφηση είναι το Οξείδιο του δημητρίου, κοβαλτίου, σιδήρου, μαγγανίου, νικελίου, βαναδίου. Έτσι, θέλοντας να αυξήσουμε την απορροφητικότητα στην υπεριώδη ακτινοβολία χρησιμοποιούμε οξείδιο δημητρίου. Το οξείδιο του σιδήρου αντίθετα, αυξάνει την απορρόφηση της υπέρυθρης ακτινοβολίας. Τα φίλτρα που χρησιμοποιούνται για την προστασία από την υπεριώδη ακτινοβολία παρουσιάζουν απότομες μεταβολές στην καμπύλη μεταβίβασής τους στην περιοχή αυτή του φάσματος. Το χρώμα τους τείνει προς το καφέ.\nΤα φίλτρα απορρόφησης της υπέρυθρης τείνουν να γίνουν χρώματος πράσινου και έχουν το υψηλότερο σημείο μετάδοσης στα 550 ΝΜ περίπου. Ο χρωματισμός τους οφείλεται στην εισαγωγή οξειδίου του σιδήρου στο γυαλί και η απορρόφηση αυξάνεται με την αύξηση της ποσότητας του οξειδίου.\nΤα ουδέτερα “γκρι” φίλτρα επειδή η μεταβίβασή τους είναι σταθερή στο ορατό φάσμα δεν παραμορφώνουν αλλοιώνουν τα χρώματα, ενώ παράλληλα απορροφούν τις υπεριώδεις ακτινοβολίες κάτω από τα 400 ΝΜ.\nΑκόμη τα κίτρινα απορροφητικά φίλτρα αυξάνουν την ικανότητα του ματιού να ξεχωρίζει μεταξύ κόκκινου και πράσινου. Άτομα που έχουν πρόβλημα στους χρωματισμούς αυτούς ωφελούνται με τη χρησιμοποίηση τέτοιων φακών.\nΟι καμπύλες μεταβίβασης είναι πολύ απότομες με μια πολύ μικρή καμπύλη μεταξύ 370 και 590 ΝΜ.\nΤα φίλτρα αντίθεσης απορροφούν όλη την ακτινοβολία κάτω από τα 450 ΝΜ, οι δε καμπύλες μεταβίβασης ανεβαίνουν στα 525 ΝΜ και παραμένουν περίπου σταθερές. Περιέχουν χρώμιο, κάδμιο ή νάτριο και είναι κατάλληλα για νυχτερινή οδήγηση επειδή αυξάνουν την αντίθεση χρωμάτων σε χαμηλό φωτισμό. Επίσης, έχουν συσταθεί για χρήση στις περιπτώσεις αρομένου καταρράκτη.\nΌπως αναφέρθηκε ήδη, ο οφθαλμός μας είναι ευαίσθητος σε φως έξω από τα όρια 390 έως 760 ΝΜ. Έξω από την περιοχή υτή του φάσματος, η ακτινοβολία έχει επικίνδυνα αποτελέσματα και είναι απαραίτητη η προστασία με απορροφητικούς φακούς. Το συμπέρασμα είναι ότι για κάθε ειδική περίπτωση υπάρχει και ο αντίστοιχος τύπος γυαλιού, που δίνει λύση στο πρόβλημα.\nδ) Το φαινόμενο του “κυανού φωτός”\nΉδη γνωρίζουμε ότι το ηλιακό φως χωρίζεται σε τρεις “κατηγορίες” ανάλογες με το μήκος κύματος, που δεν είναι άλλες από την υπεριώδη, την υπέρυθρη και την ορατή. Η μεν υπεριώδης ακτινοβολία απορροφάται από το στρώμα όζοντος που ροστατεύει τη γη. Η δε υπέρυθρη ακτινοβολία φιλτράρεται από τα σταγονίδια του νερού. Απομένει η ορατή ακτινοβολία, και ιδικότερα το κυανό φως το οποίο πρόκειται να μελετήσουμε.\nΕίναι γνωστό σ΄όλους ότι η ατμόσφαιρα έχει χρώμα κυανούν, το “κυανούν του ουρανού”. Το χρώμα αυτό είναι σύνθετο και προέρχεται από ερέθισμα ακτινοβολίας που περιέχει όλα τα μήκη κύματος του λευκού φωτός με εντονότερα όμως τα μικρότερα μήκη κύματος της περιοχής του κυανού, του βαθέος κυανού και του ιώδους.\nΟ αέρας σαν διαφανές μέσο απορροφά, την ίδια αναλογία, όλες τις ακτινοβολίες του λευκού φωτός και διαχέει τις κυανές. Η δέσμη του λευκού φωτός του ηλίου, διερχόμενη την ατμόσφαιρα, υφίσταται εκτροπή από την αρχική της διεύθυνση και διαχέεται προς όλες τις κατευθύνσεις. Το φαινόμενο αυτό γενικά το ονομάζουμε “σκέδαση του φωτός”.\nΗ ένταση J του σκεδασμένου φωτός ακολουθεί τον νόμο του Rayleigh:\nΗ ένταση του σκεδαζομένου φωτός από σωματίδια ή μόρια, των οποίων οι διαστάσεις είναι μικρότερες του μέσου μήκους του προσπίπτοντος φωτός, είναι αντιστρόφως ανάλογη της τέταρτης δύναμης του μήκους κύματος λ.\nΌτι συμβαίνει λοιπόν στην ατμόσφαιρα συμβαίνει ανάλογα και στο ανθρώπινο μάτι. Όταν το ηλιακό φως εισέρχεται στον οφθαλμό διασχίζοντας τα διαθλαστικά μέσα παρατηρούμε πως οι ακτινοβολίες των διαφόρων μηκών κύματος δεν εστιάζουν στο ίδιο ακριβώς σημείο, που θα έπρεπε, δηλαδή στον αμφιβληστροειδή χιτώνα. Συγκεκριμένα, το κυανό εστιάζει σε σημείο μπροστά από τον αμφιβληστροειδή, φαινόμενο που οφείλεται στο διαφορετικό μήκος κύματος της συγκεκριμένης ακτινοβολίας.\nΕπίσης, καθώς το κυανό φως εισέρχεται στο ανθρώπινο μάτι, το φαινόμενο της σκέδασης είναι φανερό. Το κυανό φως διαχέεται προς όλες τις κατευθύνσεις και ανακλάται στον αμφιβληστροειδή.\nΟι συνέπειες για ένα φυσιολογικό μάτι είναι η σύγχυση στην όραση ή στα χρώματα και ασφαλώς στις συνθήκες αυτές το μάτι “θαμπώνει”. Στην περίπτωση όμως που έχουμε κυτταρολογικές αλλαγές σε συνδυασμό με τη γήρανση και ένα πλήθος από παθολογικές καταστάσεις, οι οφθαλμοί γίνονται υπερευαίσθητοι σ’ ότι ακριβώς ένα μάτι φυσιολογικό θα ονόμαζε “θάμπωμα” ή “λαμπρότητα”. Αυτές οι αλλαγές αυξάνουν δραματικά την πιθανότητα να γίνει ανυπόφορη η διάχυση του κυανού φωτός. Ο αμφιβληστροειδής γίνεται λιγότερο ευαίσθητος στις χρωματικές αντιθέσεις (contrast), τα αντικείμενα που παρατηρούνται γίνονται ασαφή (ανάγλυφα), με άμεση συνέπεια την ελλάτωση της οπτικής οξύτητας.\nΜετά από μελέτες επιστημόνων σε χιλιάδες ασθενείς διαπιστώθηκε ότι η χρήση απορροφητικών φακών που φιλτράρουν το κυανό φως είχε ευεργετικά αποτελέσματα στην ποιότητα της όρασής τους. Οι περιπτώσεις που αφορούσαν παθήσεις όπως ο εξελισσόμενος καταρράκτης, η αφακία, η ευαισθησία στο λαμπρό φως, η φωτοφοβία, ο αλφισμός, το γλαυκωμα, η διαβητική αμφιβληστροειδοπάθεια, η ανιριδία κ.α. Συμπερασματικα λοιπόν μπορούμε να πούμε πως στις σημερινές συνθήκες της ατμόσφαιρας με βέβαιη εξέλιξη την ολοένα και μεγαλύτερη λέπτυνση του στρώματος του όζοντος, τα μάτια μας χρειάζονται προστασία. Η λύση είναι, ακόμη κι αν αυτή η καταστροφή σταματούσε σήμερα, η χρήση απορροφητικών φακών τόσο για τις υπεριώδεις ακτίνες όσο και για τις υπέρυθρες. Σήμερα βέβαια γνωρίζουμε ότι η αντίληπτη για το μάτι ορατή ακτινοβολία, που στο παρελθόν είχε θεωρηθεί αβλαβής, αν και υπεύθυνη για το “θάμπωμα” χρήζει ιδιαίτερης αντιμετώπισης.\nΤο “κυανό φως” μεταξύ των 400 και 500 ΝΜ δημιουργεί “οπτική κούραση” και χρωματική σύγχυση. Είναι περισσότερο από βέβαιο ότι σύντομα, αν όχι και σήμερα, η τεχνολογία στον τομέα της οπτικής θα ορίζει σαν πρότυπο απορροφητικό φακό αυτόν που σαν ιδιότητα θα έχει, όχι μόνο την προστασία από την υπεριώδη – υπέρυθρη ακτινοβολία, αλλά και την αντιμετώπιση των προβλημάτων που προέρχονται από την “κυανή” περιοχή του ορατού φάσματος..\nΣωτήριος Δαμίγος, Oπτικός – Οπτομέτρης


Ρίσκο Στάνκου και αποκλεισμός για τον ΠΑΟΚ - Ευρωπαϊκό Βόλεϊ - Novasports.gr\nΣτιγμή από το παιχνίδι ΠΑΟΚ - Όλστιν\nΚακός για ένα ακόμη παιχνίδι ο ΠΑΟΚ δεν μπόρεσε να αποφύγει τον ευρωπαϊκό αποκλεισμό από το CEV cup. Η Πολωνική Όλστιν πέρασε στις "16" καλύτερες ομάδες με τους Κυπελλούχους Ελλάδας να παίζουν με αξιοπρέπεια, το πρώτο κερδισμένο σετ. Στα επόμενα δύο κρίσιμα σετ που πήραν οι Πολωνοί εξασφαλίζοντας και την πρόκριση, ο ΠΑΟΚ ήταν ...φάντασμα με πολλά λάθη και παίκτες που ήθελαν αλλά δεν μπορούσαν. Ο Στάνκου είδε την Όλστιν να παίρνει άνετα το δεύτερο σετ και παίζοντας τα ...ρέστα του, επέλεξε σχήμα με ρίσκο με Τερζή και Τζούριτς αφήνοντας στον πάγκο Φιλίποφ και Μαρκέζ.\nΟ Τζούριτς βοήθησε τον "δικέφαλο" να πάρει στο τέλος το πρώτο σετ, αλλά ήταν εμφανώς ανέτοιμος και επηρεασμένος από τον τραυματισμό του. Ολοκλήρωσε την παρουσία του σε 2 σετ με 5 πόντους και 4/16 επιθέσεις. Ανέτοιμος όχι λόγω τραυματισμού και χωρίς ρυθμό ο Χιμένεθ ο οποίος δεν δικαιολόγησε και πάλι την παρουσία του στο Παλατάκι. Οι Θεσσαλονικείς δεν είχαν υποδοχή (δέχθηκαν 9 άσσους), σέρβις (μόνο 1 άσσος), επίθεση, έκαναν λάθη (34 έναντι 28) και δεν μπόρεσαν να αντισταθούν στην εμφανώς πιο οργανωμένη και έτοιμη Όλστιν. Δεν υπήρχε διακριθέντας στην κακή ευρωπαϊκή νύχτα του Κυπελλούχου που πλέον στρέφει το ενδιαφέρον του στις εν Ελλάδι διοργανώσεις.\nΓια την ιστορία ο ΠΑΟΚ, ο οποίος είχε χάσει στο πρώτο ματς με 3-1 σετ, νίκησε με 3-2 (25-22, 17-25, 16-25, 25-21, 15-12) με Μπούτο, Γάτση, Κωνσταντινίδη και Καπετανίδη να παίρνουν χρόνο συμμετοχής. Οι πόντοι του ΠΑΟΚ προήλθαν από 1 άσσο, 46 επιθέσεις, 15 μπλοκ και 36 λάθη αντιπάλων και της Όλστιν προήλθαν από 9 άσσους, 58 επιθέσεις, 11 μπλοκ και 27 λάθη αντιπάλων.


Τα... βάσανα της βασίλισσας Ελισάβετ: Το στέμμα μου είναι τόσο βαρύ...\n"ΦΟΒΑΜΑΙ ΟΤΙ ΘΑ ΣΠΑΣΩ ΤΟ ΛΑΙΜΟ ΜΟΥ"\n12 Ιανουαρίου 08:43\n#ΒασίλισσαΕλισάβετ #στέμμα #βάσανα\nΑποκαλύψεις σχετικά με τα βασιλικά κοσμήματα, ανάμεσα στα οποία περιλαμβάνεται και το στέμμα της, κάνει η βασίλισσα Ελισάβετ σε εκπομπή του BBC που θα μεταδοθεί το Σάββατο.\nΜεταξύ άλλων η γυναίκα που βρίσκεται στο βρετανικό θρόνο τα τελευταία 65 χρόνια λέει ότι το στέμμα της είναι τόσο βαρύ ώστε φοβάται ότι μπορεί να της σπάσει το λαιμό αν σκύψει.\nΓι' αυτό, όπως λέει, κάθε φορά που πρέπει να εκφωνήσει έναν λόγο ενώ φοράει το στέμμα της, υποχρεώνεται να κρατάει τα χαρτιά μπροστά στα μάτια της.\n«Όποτε όπως βλέπετε υπάρχουν ορισμένα μειονεκτήματα με τα στέματα αλλά κατά βάση πρόκειται για πολύ σημαντικά αντικείμενα» προσθέτει γελώντας.\nΤο στέμμα που φοράει η βασίλισσα Ελισάβετ είναι, πάντως, μικρότερο από αυτό των προκατόχων της.\nΗ ίδια μιλάει, επίσης, με... στοργή για δύο μαργαριτάρια που κρέμονται κάτω από τις δύο «αψίδες» του στέμματος καθώς όπως εξηγεί «ήταν προορισμένα για σκουλαρίκια. Δεν είναι "ευτυχισμένα" γιατί προορίζονταν για ζωντανά όντα και όχι για να κρέμονται έτσι για χρόνια».\nΣτην ίδια συνέντευξη η βασίλισσα Ελισάβετ αποκαλύπτει, επίσης, ότι κατά τη διάρκεια της ενθρόνισής της το 1953, το φόρεμά της κόλλησε σε κάποιο σημείο του χαλιού και για κάποια δευτερόλεπτα δεν μπορούσε να κουνηθεί.


Meguiar’s All Wheel & Tire Cleaner Pack G9524PACK | allSmart\nMeguiar’s All Wheel & Tire Cleaner Pack G9524PACK\n31,99 € 28,90 € ή 6948 Πόντοι\nΑπομακρύνει την βρωμιά, σκόνη από τακάκια φρένων, μουτζούρες δρόμου, κηλίδες και άλατα νερού\nΔεν είναι ασφαλές σε ζάντες από ανοδιωμένο ή άβαφο ή βαμμένο με πούδρα αλουμίνιο\nHot Rims® All Wheel & Tire Cleaner Νέα διεισδυτική σύνθεση που καθαρίζει ζάντες & ελαστικά. Απομακρύνει την βρωμιά, σκόνη από τακάκια φρένων, μουτζούρες δρόμου, κηλίδες και άλατα νερού. Μοναδικός αφρός Xtreme Cling™, που προσκολλείται στις κάθετες επιφάνειες και διαλύει επίμονους ρύπους από τον δρόμο. Ασφαλές σε ζάντες βερνικωμένες, διαιρούμενες, στιλβωμένων κραμάτων, αλουμινίου και χρωμίου. Δεν είναι ασφαλές σε ζάντες από ανοδιωμένο ή άβαφο ή βαμμένο με πούδρα αλουμίνιο, σε τροχούς μοτοσυκλέτας ή μη εργοστασιακούς και σε βαμμένα εξαρτήματα φρένων. Χρήση σε καλά αεριζόμενο χώρο και σε δροσερό τροχό.Ξεπλύνετε με νερό-Ψεκάστε από απόσταση 15-20 εκατοστών-Περιμένετε για 15-30 δευτερόλεπτα να διεισδύσει-Ξεπλύνετε με νερό-στεγνώστε με πετσέτα. NXT All Metal Polysh Γρήγορα & εύκολα καθαρίζει, γυαλίζει σαν καθρέπτη και προστατεύει τα μετάλλα σε ένα βήμα. Με ESP πολυμερή, αφήνει πίσω του μια προστατευτική συνθετική ασπίδα κατά της υγρασίας. Νέα αντιδιαβρωτική τεχνολογία που «κλειδώνει» την γυαλάδα και δρα κατά των περιβαλλοντικών ρύπων και της φθοράς. Η τεχνολογία μικροσκοπικών λειαντικών (MDAT) της Meguiar’s® αφαιρεί οξειδώσεις, θαμπάδες και στίγματα πιο γρήγορα και ασφαλέστερα από τα παραδοσιακά τραχειά λειαντικά. Χρήση σε όλες τις ζάντες, ανοξείδωτες εξατμίσεις, εισαγωγές αέρα και εξαρτήματα από χρώμιο, αλουμίνιο, μπρούτζο, χαλκό, ασήμι και σε όλα τα γυαλιστερά μέρη. ΟΧΙ χρήση σε επίχρυσα.


Τα παιδιά δε χρωστούν αγκαλιά με το ζόρι σε κανέναν. Ούτε τις γιορτές. - e-mama.gr\nBy Liza 2 Δεκεμβρίου 2019\nΠαρόλα αυτά, συνεχίζει να το κάνει και αυτή η γενιά γονιών. Η οργάνωση Girl Scouts λοιπόν δημοσίευσε μια ευγενική υπενθύμιση για τους γονείς του σήμερα. «Υπενθύμιση! Δε χρωστούν αγκαλιά σε κανέναν! Ούτε τις γιορτές.» Ο λόγος είναι απλός. Η προτροπή να αγκαλιάζουν τα παιδιά χωρίς να το θέλουν τα ίδια, μπορεί να τους δώσει λάθος εντύπωση για τη συγκατάθεση και τη σωματική επαφή.\nΗ δημοσίευση κοινοποιήθηκε από το χρήστη Girl Scouts (@girlscouts) στις 25 Νοέ, 2019 στις 6:00 πμ PST\nΤι συνέπειες μπορεί να έχει η πίεση για αναγκαστική αγκαλιά;\n«Όταν λέτε ειδικά σε ένα μικρό κορίτσι ότι «οφείλει» σε κάποιον μια αγκαλιά ή φιλί επειδή κάποιος της έδωσε δώρο, της δημιουργείτε λάθος εντυπώσεις. Αυτό θα μπορούσε να την κάνει να αναρωτηθεί αν θα πρέπει να χρωστάει πάντα σωματική επαφή σε κάποιον που έκανε κάτι καλό για εκείνην.»\nΗ ψυχολόγος της οργάνωσης Dr. Andrea Bastiani Archibald, εξηγεί τις συνέπειες που μπορεί να έχει η αναγκαστική αγκαλιά. «Η έννοια της συναίνεσης μπορεί να φαίνεται κάτι που αφορά μόνο τους ενήλικες και όχι τα παιδιά. Όμως ειδικά τα κορίτσια, πρέπει να μάθουν από μικρή ηλικία να βάζουν όρια σχετικά με το σώμα τους. Και να διεκδικούν τον σεβασμό αυτών των ορίων σε όλη τους τη ζωή. Αυτό μπορεί να επηρεάσει την εικόνα που έχει για τον εαυτό της και το σώμα της καθώς μεγαλώνει».\nΣκεφτείτε επίσης ότι αν βρεθεί κάποιος “πονηρός” ενήλικας, το παιδί θα διστάσει να το αποκαλύψει στον γονιό που συναίνεσε στην αναγκαστική αγκαλιά.\nΣτην πραγματικότητα οφείλουμε να αφήσουμε τα ίδια τα παιδιά να εκφράσουν την αγάπη τους σε εκείνους που το νιώθουν πραγματικά. Και όχι σε εκείνους που εμείς κρίνουμε ότι πρέπει, με εξαναγκασμό.\nΔεν απαγορεύονται δια παντός οι αγκαλιές και τα φιλιά. Φυσικά τα παιδιά μπορεί να θέλουν να αγκαλιάσουν και να φιλήσουν μέλη της οικογένειας, φίλους κτλ. Και αυτό είναι υπέροχο! Αλλά αν το παιδί σας είναι επιφυλακτικό, θα πρέπει να το αφήσετε να επιλέξει τι θέλει να κάνει. Δε θα το παρεξηγήσει κανείς.\nΚρατήστε αυτό. Η αγκαλιά και τα φιλιά δεν είναι ο μόνος τρόπος έκφρασης ενός παιδιού. Μπορεί να εκφραστεί με ένα χαμόγελο, ένα «Μου έλειψες», ένα «κόλλα πέντε», ή και ένα φιλί στον αέρα. Οτιδήποτε το κάνει να νιώθει πιο άνετα από μια… αναγκαστική αγκαλιά.


200. ΙΑΠΩΝΙΑ - ΣΑΟΥΔΙΚΗ ΑΡΑΒΙΑ\nΜέτριες ως τώρα οι εμφανίσεις της Ιαπωνίας (2-1-1, 6-4 γκολ) που είναι τρίτη με ένα βαθμό διαφορά προς τα πάνω και προς τα κάτω, 3-1-0 η πρώτη Σαουδική Αραβία που εκμεταλλεύτηκε καλό πρόγραμμα, διαιτητική εύνοια και τύχη για να το καταφέρει. Θα κερδίσουν οι Ιάπωνες αλλά δεν πείθουν βάσει εικόνας για να τους στηρίξουμε.\n1202. ΙΤΑΛΙΑ U19 - ΕΛΒΕΤΙΑ U19\nΤελευταία αγωνιστική στη φάση των ομίλων για τα προκριματικά του ευρωπαϊκού πρωταθλήματος U19. Τα ματς διεξάγονται σε μια από τις τέσσερις χώρες του κάθε γκρουπ, προκρίνονται οι δυο πρώτες από κάθε όμιλο και η καλύτερη τρίτη από τα 13 γκρουπ (μετρούν μόνο τα αποτελέσματα με τον 1ο και το 2ο). Έχοντας κάνει το 2/2 η Ιταλία βρίσκεται σε πλεονεκτική θέση, με νίκη ή ισοπαλία εξασφαλίζει την πρώτη θέση. Η ήττα της Ελβετίας από την Ουγγαρία την υποχρεώνει να ψάξει μόνο τη νίκη (εκτός αν η Ουγγαρία ηττηθεί από την Αρμενία), με νίκη πάντως οι Ελβετοί είναι σίγουρα στην επόμενη φάση, αφού ευνοούνται σε ενδεχόμενη τριπλή ισοβαθμία. Δύσκολο να διαλέξουμε πλευρά, το αφήνουμε για το live.\n1201. ΑΡΜΕΝΙΑ U19 - ΟΥΓΓΑΡΙΑ U19\nΠαρότι τα παιχνίδια διεξάγονται στην έδρα της, η Αρμενία με 2/2 ήττες και κυρίως το βαρύ 4-0 από την Ελβετία βρίσκεται με το ένα πόδι εκτός συνέχειας (χρειάζεται νίκη και να καλύψει την εις βάρος της διαφορά τερμάτων και παράλληλα ήττα της Ελβετίας για να ελπίζει). Η Ουγγαρία με νίκη εξασφαλίζει την πρόκριση, αδιαφορώντας για το τι γίνεται στο άλλο ζευγάρι του ομίλου, δεν ασχολούμαστε βέβαια με το 1,45, θα περιμένουμε μήπως προκύψει κάποια ευκαιρία στο live.\n1203. Ν. ΚΟΡΕΑ - ΟΥΖΜΠΕΚΙΣΤΑΝ\nΤα εκτός έδρας προβλήματα της Ν. Κορέας συνεχίστηκαν και στο Ιράν, όπου γνώρισε την πρώτη της ήττα στα προκριματικά με 1-0. Στην έδρα της έχει το απόλυτο μέχρι στιγμής (2/2), όμως αμφότερα τα παιχνίδια με Κίνα και Κατάρ (νίκες με 3-2) θα μπορούσαν εύκολα να είχαν διαφορετική κατάληξη, με την πίεση στο στρατόπεδο της να είναι πλέον πολύ έντονη. Το Ουζμπεκιστάν βασιζόμενο στην εξαιρετική του άμυνα (ένα γκολ παθητικό σε τέσσερα ματς, 4/4 under 2,5) πραγματοποιεί πολύ καλή πορεία στον όμιλο, βρίσκεται στη 2η θέση και γλυκοκοιτάζει τα τελικά του Μουντιάλ. Πολύ κρίσιμο ματς για τις δύο ομάδες, οι φιλοξενούμενοι έτσι κι αλλιώς θα προσπαθήσουν και πάλι να επιβάλλουν το συνηθισμένο τους αργό τέμπο, καλή επιλογή το under 2,25 στο 1,825 της Bet365.\n1204. ΚΙΝΑ - ΚΑΤΑΡ\nΜόνο μαθηματικές είναι πλέον οι ελπίδες της Κίνας για πρόκριση, μετά από τέσσερα ματς έχει ένα βαθμό (0-1-3) ενώ δεν κατάφερε να σκοράρει στα τελευταία τρία. Το Κατάρ είναι σε ελαφρώς καλύτερη μοίρα, ξεκίνησε με τρεις ήττες όμως στο τελευταίο υπέταξε με 1-0 τη Συρία σε ένα ματς που δικαιότερο αποτέλεσμα θα ήταν η ισοπαλία. Αμφότερες θέλουν νίκη στα χαρτιά όμως με τη Νότιο Κορέα στους επτά βαθμούς ήδη η πρόκριση είναι όνειρο θερινής νυκτός για τις δύο χώρες, ισάξιες πάνω-κάτω ποιοτικά θα δώσουμε τον πρώτο λόγο στους γηπεδούχους που για πρώτο ματς θα αγωνιστούν με τον πολύπειρο Λίπι στον πάγκο.\n1206. ΠΟΡΤΟΓΑΛΙΑ U19 - ΔΑΝΙΑ U19\nΜόνο νίκη ψάχνει η Πορτογαλία μετά το 1-1 με τη Λευκορωσία, αν την πετύχει πάντως λογικά θα πάρει το εισιτήριο (υπάρχει και ακραίο σενάριο πρόκρισης των Λευκορώσων). Νίκη ή ισοπαλία χρειάζεται η Δανία, καλύτερο το ρόστερ των Πορτογάλων όμως δε θέλουμε να μπλέξουμε σε παιχνίδι που ουσιαστικά είναι τελικός.\n1205. ΛΕΥΚΟΡΩΣΙΑ U19 - ΒΟΥΛΓΑΡΙΑ U19\nΣτην επόμενη φάση ήδη η Βουλγαρία μετά το 2/2 των δύο πρώτων αγώνων. Περισσότερο φιλολογικές οι πιθανότητες τις Λευκορωσίας μετά το καταστροφικό 5-0 από τη Δανία, χρειάζεται νίκη δική της με πολλά γκολ και νίκη της Πορτογαλίας στο όριο ώστε να καλυφθεί η μεταξύ τους διαφορά τερμάτων. Έχει νόημα το over 2,5 στο 2,00, όσο κι αν το σενάριο πρόκρισης των Λευκορώσων είναι δύσκολο.\n1207. ΣΥΡΙΑ - ΙΡΑΝ\nΜε τέσσερις βαθμούς έχει ξεκινήσει τον όμιλο η Συρία (1-1-2) που μπορεί να μην διαθέτει ποιότητα επιθετικά και να δυσκολεύεται πολύ στο γκολ όμως η ανασταλτική της λειτουργία τα πάει εξαίσια χάρη στη μαχητικότητα των παικτών της, είναι στο -3 από την τρίτη θέση και πρέπει να ψάξει τη νίκη όμως για να το καταφέρει αυτό και γνωρίζοντας ότι σκοράρει με το σταγονόμετρο πρέπει να διαφυλάξει το μηδέν και να περιμένει μια καλή ευκαιρία. Το Ιράν έχει ξεκινήσει με 10 βαθμούς (3-1-0) και είναι το αδιαφιλονίκητο φαβορί για μια θέση στην τριάδα όμως στόχος της είναι κερδίσει απευθείας εισιτήριο για το Μουντιάλ μένοντας στην πρώτη δυάδα, είναι στο +3 από την τρίτη Ιαπωνία αυτή την στιγμή. Πρόκειται για ομάδα που πρώτα την ενδιαφέρει το μηδέν στην άμυνα και το έχει καταφέρει σε όλους τους αγώνες της, παράλληλα δεν σκοράρει πολύ, έχει μόλις τέσσερα γκολ. Έτσι μετράει 4/4 under όπως και η Συρία, αθροιστικά στους οκτώ αγώνες των δύο ομάδων έχουν σημειωθεί επτά γκολ. Στο ουδέτερο γήπεδο της Μαλαισίας η αναμέτρηση ανάμεσα σε δύο ομάδες που θα ψάξουν το καλό αποτέλεσμα όμως πρώτα βάζουν την άμυνα και αυτό δεν αναμένεται να αλλάξει, στο 1,72 το under στην Bet365 δείχνει πολύ πιθανό. 1208. ΤΑΪΛΑΝΔΗ - ΑΥΣΤΡΑΛΙΑ\nΤο παλεύει η Ταϋλάνδη αλλά της λείπει η εμπειρία και μέσα σε πέντε λεπτά μπορεί να τα κάνει μαντάρα, μετράει 4/4 ήττες με 1-10 γκολ, 2-2-0 η Αυστραλία που δεν θέλγει με την απόδοση της όμως εύκολα ή δύσκολα θα πάρει αυτό που θέλει, με το ασιατικό χάντικαπ στα δύο γκολ πάντως ίσως πιο εύκολα πηγαίναμε αριστερά παρά δεξιά.\n1212. HAE - ΙΡΑΚ\nAναμέτρηση με την οποία κλείνει ο πρώτος γύρος του ομίλου, οι δύο πρώτες ομάδες παίρνουν απευθείας πρόκριση για το Μουντιάλ (η δεύτερη Αυστραλία έχει οκτώ βαθμούς), η τρίτη οδηγεί σε μπαράζ (Ιαπωνία επτά πόντους). Τα ΗΑΕ με έξι βαθμούς (2-0-2) κάνουν όνειρα ότι μπορούν να τα καταφέρουν, διαθέτουν άλλωστε την καλύτερη τους ομάδα εδώ και πολλά χρόνια και η νίκη είναι κομβικής σημασίας αν θέλουν να κρατηθούν ζωντανοί στη μάχη της πρόκρισης, εντός έδρας έχουν 9-4-1 τα τελευταία χρόνια σε επίσημους αγώνες ενώ ο ηγέτης τους Αμπνουλραχμάν βρίσκεται σε δαιμονιώδη φόρμα έχοντας οδηγήσει την ομάδα του στον τελικό του Ασιατικού Τσάμπιονς Λιγκ και έχοντας δει το όνομα του ανάμεσα στους τρεις παίκτες που είναι υποψήφιοι για παίκτη της χρονιάς στην Ασία. Το Ιράκ (1-0-3) θεωρητικά θέλει επίσης μόνο νίκη όμως κάθε σκέψη για πρόκριση είναι όνειρο θερινής νυκτός τόσο γιατί έχει μείνει ήδη πίσω αλλά επίσης γιατί δεν έχει την απαιτούμενη ποιότητα για να τα καταφέρει, λογικά θα το παλέψει όπως έκανε σε όλα του τα ματς όμως θα λυγίσει. Στο 1,95 ο ασιατικός -0,5 άσος στην Bet365.\n1213. ΡΩΣΙΑ - ΡΟΥΜΑΝΙΑ\nΔεν αγωνίζονται στα προκριματικά οι Ρώσοι σαν διοργανωτές του Μουντιάλ, με πολλά νέα πρόσωπα στην αποστολή πραγματοποιούν πολλούς πειραματισμούς στα φιλικά, στα τελευταία δύο έχασαν από Κόστα Ρίκα και Κατάρ, αμφότερα ήταν GG & over. Η Ρουμανία κλασικά απογοητεύει με την εικόνα της έχασε στο τελευταίο με 0-3 από την Πολωνία και δεν υπάρχει καμία διάθεση. Ευκαιρία για μια νίκη για τους Ρώσους όμως και αυτοί δεν πείθουν, τουλάχιστον είναι καλύτερο το κλίμα και μεγαλύτερη η διάθεση στους γηπεδούχους, θα βοηθήσει και το κατάμεστο γήπεδο στο Γκρόζνι.\n1218. ΙΣΠΑΝΙΑ U21 - ΑΥΣΤΡΙΑ U21\nΜπαράζ πρόκρισης στα τελικά του EURO U21, δεύτεροι αγώνες. 1-1 το πρώτο ματς, η Ισπανία είχε την υπεροχή και προηγήθηκε στις καθυστερήσεις του ημιχρόνου, όμως η Αυστρία ισοφάρισε στην επανάληψη (61’) διατηρώντας ζωντανές τις ελπίδες της. Σαφώς ποιοτικότερη ομάδα η Ισπανία, με παίκτες που ήδη πρωταγωνιστούν στους μεγαλύτερους συλλόγους της χώρας, παρότι η Αυστρία είναι ενισχυμένη με παίκτες από την πρώτη ομάδα δύσκολα θα καταφέρει να αποφύγει τον αποκλεισμό. Αστεία βέβαια η απόδοση του άσου, δε θα ασχοληθούμε.\n1215. ΕΛΛΑΔΑ U19 - ΑΓΓΛΙΑ U19\nΤελευταίος διεξάγεται ο όμιλος της εθνικής μας, υπάρχουν αρκετές πιθανότητες (αν οι Ιταλοί δεν χάσουν από τους Ελβετούς) από αυτόν τον όμιλο να προκύψει και ο καλύτερος τρίτος της διοργάνωσης. Κάτι τέτοιο θα συμβεί σε περίπτωση που κερδίσει η Αγγλία (και η οικοδέσποινα Ουαλία δε χάσει από το αδύναμο Λουξεμβούργο). Η Ελλάδα με νίκη ή ισοπαλία είναι πρώτη, με ήττα με έως δύο γκολ (σε περίπτωση πάντα που κερδίσει η Ουαλία, αλλιώς είναι ούτως ή άλλως στην επόμενη φάση) προκρίνεται, από εκεί και πέρα μπλέκει. Μπερδεμένο αυτή τη στιγμή, την ώρα διεξαγωγής του αγώνα πάντως θα ξέρουμε περισσότερα.\n1222. ΝΟΡΒΗΓΙΑ U21 - ΣΕΡΒΙΑ U21\nΣημαντικό προβάδισμα πρόκρισης πήραν οι Σέρβοι μετά το 2-0 του πρώτου αγώνα, δίκαιο το αποτέλεσμα, αφού ήταν η καλύτερη ομάδα στο γήπεδο. Ανοιχτά είναι υποχρεωμένοι να παίξουν οι Νορβηγοί ψάχνοντας τουλάχιστον δύο γκολ, έχει την ποιότητα να εκμεταλλευτεί τα κενά η Σερβία, τίμιο το GG στο 1,85.\n1223. ΟΥΓΓΑΡΙΑ - ΣΟΥΗΔΙΑ\nΑμφότερες μετράνε 2-1-1 στα προκριματικά, οι Ούγγροι κέρδισαν 4-0 την Ανδόρα στο τελευταίο, οι Σουηδοί το πάλεψαν αλλά ηττήθηκαν με 2-1 στη Γαλλία. Ομάδες που κάλλιστα μπορούν να βγάλουν ένα GG ή over, δεν θα αδιαφορήσουν μπροστά στο πιστό κοινό τους οι γηπεδούχοι, ποτέ αδιάφοροι από τη φύση τους οι Σκανδιναβοί.\n1225. ΟΥΚΡΑΝΙΑ - ΣΕΡΒΙΑ\nΣυνεχίζεται η πρόοδος με τον Σεφτσένκο στον πάγκο, 2-2-0 στον όμιλο, στο τελευταίο δίκαιη νίκη με 1-0 επί των Φιλανδών. Ίδιο ρεκόρ για τη Σερβία που απέσπασε 1-1 στην Ουαλία με γκολ στο τέλος, μετά από χρόνια υπάρχει ενθουσιασμός από τον κόσμο και καλό κλίμα στο εσωτερικό της ομάδας. Αμφότερες θα δώσουν ευκαιρίες σε όσους δεν έπαιξαν το Σαββατοκύριακο, έχουν την ποιότητα να βγάλουν ένα GG όμως θα εξαρτηθεί από τα κέφια τους.\n1224. ΦΛΟΥΜΙΝΕΝΣΕ - ΑΤΛ.ΠΑΡΑΝΑΕΝΣΕ\nΚρίσιμο ματς για την είσοδο των δύο ομάδων στην 6αδα ώστε να αγωνιστούν την επόμενη σεζόν στο Κόπα Λιμπερταδόρες και όχι στο Σουνταμερικάνα. Η Ατλέτικο Παραναένσε μπορεί να εξαφανίζεται μακριά από το άντρο της (1-2-14 ρεκόρ) και να μετράει εννέα σερί ήττες, κατέχει όμως σταθερά την 6η θέση. Στο -3 από την αντίπαλο της η Φλουμινένσε που διανύει αγωνιστική κρίση, ούσα έξι αγωνιστικές χωρίς νίκη (0-2-4). Φέρνει απανωτά GG (7 σερί) και εκτίμηση μας είναι πως μπορεί να συνεχιστεί αυτό το σερί. Στο 2,00 προσφέρεται στη Bet365 το ενδεχόμενο να σκοράρουν και οι δύο ομάδες. 1226. ΤΣΕΧΙΑ - ΔΑΝΙΑ\nΟι Τσέχοι τα βρίσκουν σκούρα στην ανανέωση που επιχειρούν, 1-2-1 το ρεκόρ τους στα προκριματικά όμως έχουν στραβοπατήσει ήδη δύο φορές εντός με συνδιεκδικήτρια ομάδα και αυτό ίσως κοστίσει στη συνέχεια. 2-0-2 η Δανία που επικράτησε με άνεση του Καζακστάν και αυτή βρίσκεται σε φάση ανανέωσης και θα δώσει ευκαιρίες σε νέα πρόσωπα. Άλλο ένα ματς που θα εξαρτηθεί από τη διάθεση των ομάδων, ίσως το σκορ κυμανθεί στο λογικό εύρος των 2-3 τερμάτων.\n1249. IΣΤ ΦΑΪΦ - ΑΛΟΑ\nΣε κακή κατάσταση η Φάιφ, αγνοεί τη νίκη εδώ και πέντε αγωνιστικές (0-1-4), η Αλόα είναι ανώτερη ομάδα και την έχει κερδίσει ήδη δύο φορές φέτος σε πρωτάθλημα και Τσάλεντζ Καπ, λογικό φαβορί το διπλό.\n1238. ΣΟΥΙΝΤΟΝ - ΙΣΤΛΙΧ\nΕπαναληπτικοί αγώνες του πρώτου γύρου του κυπέλλου Αγγλίας. Δεν ισχύει ο κανόνας του εκτός έδρας γκολ, σε περίπτωση ισοπαλίας ακολουθεί παράταση και, αν χρειαστεί, πέναλτι. Καλύτερη η Σουίντον στο πρώτο ματς αλλά δεν κατάφερε να αξιοποιήσει τις ευκαιρίες της, στα θετικά ότι παρότι βρέθηκε πίσω στο σκορ στο 64’ κόντρα στη ροή του αγώνα, κατάφερε να απαντήσει άμεσα (69’). Με τον Τιμ Σέργουντ (πρώην Άστον Βίλα) πλέον στην ομάδα σε ρόλο τεχνικού διευθυντή η Σουίντον πήρε πανηγυρική νίκη με 3-0 επίσης Τσάρλτον, με την αλλαγή κλίματος να είναι εμφανής. Αξιόμαχη η Ίστλιχ παρά τις πρόσφατες γκέλες (4-0 από την Μπάροου, 1-1 εντός το Σάββατο με τη Γιορκ), αλλά υπάρχει διαφορά ποιότητας, τίμιος ο άσος στο 1,80.\n1231. ΚΡΟΥ - ΤΣΕΛΤΕΝΑΜ\nΔεν βρίσκεται σε καθόλου καλή κατάσταση η Κρου, μετράει μόλις μία νίκη στα τελευταία έντεκα παιχνίδια της σε όλες τις διοργανώσεις, ενώ απέτυχε να κερδίσει την Τσέλτεναμ στο κύπελλο παρά το αριθμητικό της πλεονέκτημα για σχεδόν 60 λεπτά. Σε αντίθετα μονοπάτια η Τσέλτεναμ, μόλις το περασμένο Σάββατο (ίσως και με το μυαλό στον επαναληπτικό) γνώρισε την πρώτη της ήττα μετά από αήττητο εννέα αναμετρήσεων. Στο 3,20 (Bet365) η απόδοση του διπλού, αξίζει το ρίσκο.\n1237. ΣΟΛΙΧΟΥΛ ΜΟΡΣ - ΓΕΟΒΙΛ\nΣτο 52’ και με το σκορ στο 2-0 όλα έδειχναν πως η Γέοβιλ θα έχει εύκολο έργο, όμως η αποβολή του μέσου Ντόουσον στο 55’ άλλαξε τις ισορροπίες, με τη Σόλιχαλ να ισοφαρίζει μέσα σε έξι λεπτά (57’, 63’) και να στέλνει το ζευγάρι σε επαναληπτικό. Δεν είναι πάντως σε καλή κατάσταση η Σόλιχαλ, βρίσκεται σε αναζήτηση προπονητή ενώ στο πρωτάθλημα τρέχει σερί 1-0-4. Διαφορετική ιστορία πάντα τα κύπελλα, ωστόσο η φορμαρισμένη Γέοβιλ (3-2-0 στο πρωτάθλημα) έχει τον πρώτο λόγο. Παίζεται το -0,25 διπλό.\n1233. ΧΑΛΙΦΑΞ - ΝΤΑΓΚΕΝΑΜ & ΡΕΝΤ\nΔεν μάσησε η Χάλιφαξ στην έδρα της Ντάγκεναμ (που αγωνίζεται μία κατηγορία ψηλότερα) για τον πρώτο γύρο του FA Cup, έπαιξε την αντίπαλό της στα ίσια και με σχετική ευκολία (ισοπαλία χωρίς σκορ) έστειλε την υπόθεση πρόκριση σε επαναληπτικό. Πάντα δυνατή στο σπίτι της τη φετινή σεζόν η Χάλιφαξ, μετράει 7-1-2 σε δέκα αναμετρήσεις και μπορεί να ολοκληρώσει την έκπληξη, κόντρα σε μια Ντάγκεναμ που μπορεί να βρίσκεται στην τέταρτη θέση της Νάσιοναλ Λιγκ, όμως έρχεται από μετριότατες εμφανίσεις (πέντε γκολ δέχτηκε εντός έδρας στο τελευταίο της). Αξίζει το 2,75 του άσου στον Stoiximan. 1227. ΓΟΥΙΜΠΛΕΝΤΟΝ - ΜΠΕΡΙ\nΣε αρκετά καλύτερη κατάσταση δείχνει να βρίσκεται η Γουίμπλεντον, που αν και στα τελευταία τέσσερα δεν έχει νίκη (0-2-2) δεν παίζει άσχημα και δείχνει ότι άμεσα θα επιστρέψει στα θετικά αποτελέσματα. Η Μπέρι βρίσκεται πνιγμένη στο ντεφορμάρισμα της εδώ και λίγο καιρό, μετά από μία αρκετά καλή περίοδο. Τρέχει σερί 0-2-8 και δεν πιστεύουμε ότι θα μπορέσει να το αλλάξει στην έδρα της Γουίμπλεντον. Ο άσος στο 2,00 έχει οριακά μικρή αξία και είναι η επιλογή μας, επίσης το over 2,5 στο 1,80 είναι καλό, αλλά για το συγκεκριμένο θα αναμένουμε στο live. 1229. ΜΠΡΙΣΤΟΛ ΡΟΒΕΡΣ - ΚΡΟΟΥΛΙ\nΙδανική ευκαιρία αποτελεί η συγκεκριμένη αναμέτρηση για την ανώτερη σε όλα τα επίπεδα Μπρίστολ Ρόβερς για να επιστρέψει στις νίκες και να φτιάξει τη ψυχολογία της. Σε κάκιστη κατάσταση η Κρόουλι (0-3-4 στα τελευταία) και δείχνει βουτηγμένη στο ντεφορμάρισμα, δύσκολα να το αλλάξει αυτό στην έδρα των Ρόβερς. Μία κατηγορία χωρίζει τις δύο ομάδες, ο άσος 1,45 είναι λογικά χαμηλά, δίκαιο το -1 λίγο πάνω από το 1,70 και είναι η επιλογή μας. 1232. ΦΛΙΤΓΟΥΝΤ - ΣΑΟΥΘΠΟΡΤ\nΣτο 0-0 έμειναν στο πρώτο ματς, η Φλίτγουντ ήταν η πιο δραστήρια από τις δύο, όμως οι επιθετικές της προσπάθειες σταμάτησαν στον κίπερ της Σάουθπορτ. Τρίτη σερί ήττα στο πρωτάθλημα για τη Φλίτγουντ το 2-1 από την Πορτ Βέιλ, όλες εκτός έδρας, μπροστά στο κοινό της παρουσιάζεται αρκετά βελτιωμένη (4-3-1).Τρεις σερί νίκες έχει από την άλλη η Σάουθπορτ, η τελευταία με 3-2 επί της Μεϊντστόουν, η βελτίωση της έχει αρχίσει να αντανακλάται και στη βαθμολογία, έχοντας ξεκολλήσει επιτέλους από την επικίνδυνη ζώνη. Είναι δυνατή στην έδρα της η Φλίτγουντ και η Σάουθπορτ είχε τη μεγάλη ευκαιρία στο πρώτο ματς, πάσο από εμάς αλλά δε θα κακίσουμε όποιον ψάξει την έκπληξη, η φόρμα των δύο ομάδων άλλωστε είναι εντελώς αντίθετη.\n1234. ΝΙΟΥΠΟΡΤ ΚΑΟΥΝΤΙ - ΑΛΦΡΕΤΟΝ ΤΑΟΥΝ\nΚαλύτερη η Νιούπορτ στο πρώτο παιχνίδι, προγήθηκε στο 65’ όμως η Άλφρετον σε μία από τις λίγες απειλητικές σιγμές της ισοφάρισε στο 74’. Σε καλό φεγγάρι η Νιούπορτ, με τον Γουέστλι στον πάγκο δείχνει αναγεννημένη, απόδειξη το σερί 3-2-0 που τρέχει σε όλες τις διοργανώσεις. Το Σάββατο μάλιστα για το πρωτάθλημα πήρε μεγάλη νίκη για το πρωτάθλημα, σπάζοντας το φετινό αήττητο της Καρλάιλ (2-0). Μέτρια πορεία από την άλλη για την Άλφρετον, αγωνίζεται δύο κατηγορίες παρακάτω και βρίσκεται στη 17η θέση έχοντας δύο σερί ήττες μετά το ματς με τη Νιούπορτ. Λογικό φαβορί η Νιούπορτ, δε βρίσκουμε κάποια αξία.\n1235. ΝΟΤΣ ΚΑΟΥΝΤΙ - ΜΠΟΡΕΧΑΜ ΓΟΥΝΤ\nΤα χρειάστηκε η Νοτς Κάουντι στο πρώτο ματς κυπέλλου, είδε την Μπόρεχαμ να προηγείται με 2-0, όμως με αντεπίθεση στην επανάληψη ισοφάρισε και έστειλε το ζευγάρι σε επαναληπτικό. Γενικότερα οι «καρακάξες» δεν πατάνε καθόλου καλά (1-3-5 στα τελευταία εννέα), μόλις το περασμένο Σάββατο διασύρθηκαν με 4-0 στην έδρα της Μπλάκπουλ, ενώ στο «Μίντοου Λέιν» έχουν μόλις μία νίκη στη Λιγκ 2 (1-4-3). Μπορεί να μην άντεξε ως το τέλος κόντρα στη Νοτς Κάουντι η Μπόρεχαμ, όμως ήδη έδειξε τα δόντια της ενόψει ρεβάνς, ενώ μόνο αμελητέος αντίπαλος δεν είναι όταν απομακρύνεται απ’ την έδρα της (4-4-2 στη Νάσιοναλ Λιγκ). Θα ψάξουμε την έκπληξη, στο 3,40 το διπλό Draw No Bet στην Bet365. 1230. ΚΟΒΕΝΤΡΙ - ΜΟΡΚΑΜ\nΑπό ήττες στο πρωτάθλημα έρχονται Κόβεντρι (0-1 από τη Σκάνθορπ) και Μόρκαμ (2-0 από τη Γουίκομ), που ετοιμάζονται για τον μεταξύ τους επαναληπτικό για τον πρώτο γύρο του κυπέλλου Αγγλίας. 1-1 το πρώτο ματς στην έδρα της Μόρκαμ, με τις "γαρίδες" όμως να είναι πολύ καλύτερες και να άξιζουν τη νίκη-πρόκριση. Να αποδείξουν πως η εικόνα του πρώτου αγώνα δεν ήταν τυχαία θέλουν οι φιλοξενούμενοι που ούτως ή άλλως εκτός έδρας βολεύονται καλύτερα (4-2-2), υποτιμούνται από το άνοιγμα στα σετ, υπάρχει αξία στο 2,70 του Χ2 (Stoiximan).\n1236. ΡΟΤΣΝΤΕΪΛ - ΜΕΪΝΤΣΤΟΟΥΝ ΓΙΟΥΝ.\nΣτο τέλος έσωσε την παρτίδα η Ροτσντέιλ στο πρώτο παιχνίδι, έφτασε ένα βήμα από τον αποκλεισμό, όμως λυτρώθηκε χάρη σε απευθείας εκτέλεση φάουλ στο 94’. Από συντριβή στο Μπράντφορντ (4-0) έρχεται η Ροτσντέιλ, στην έδρα της είναι πολύ ισχυρή (πέντε σερί νίκες, 5-1-2 συνολικά), όμως η Μεϊντστόουν απέδειξε ότι μπορεί να την κοιτάξει στα μάτια και στη Νάσιοναλ έχει ήδη βγάλει τέσσερα διπλά (4-1-5 εκτός έδρας). Δεν είναι από τις πρώτες κόντρες που θα επιλέγαμε, ωστόσο αν κάποιος έχει έμπνευση υπάρχουν οι προϋποθέσεις να την κυνηγήσει.\n1228. ΜΠΑΡΟΟΥ - TONTON TAOYN\n2-2 το πρώτο παιχνίδι, με την μικρούλα Τόντον να προηγείται δύο φορές αλλά την Μπάροου να ισοφαρίζει σε ισάριθμες περιπτώσεις. Όλα τα γκολ στο πρώτο ημίχρονο, η Μπάροου έπαιξε όλο το δεύτερο μέρος με δέκα παίκτες, ωστόσο στάθηκε καλά οδηγώντας το ζευγάρι σε επαναληπτικό. Τρεις κατηγορίες χωρίζουν τις δύο ομάδες (στην 8η αγωνίζεται η Τόντον), η Μπάροου εντός έδρας μετράει 7-3-0 στο πρωτάθλημα της Νάσιοναλ, δύσκολο να δούμε έκπληξη εδώ, με τον άσο στο 1,30 το προσπερνάμε.\n1246. ΑΥΣΤΡΙΑ - ΣΛΟΒΑΚΙΑ\nΚακό ξεκίνημα για την Αυστρία (1-1-2) που με το 0-1 από την Ιρλανδία έχουν βρεθεί σε πολύ δύσκολη θέση και υπάρχει έκδηλη απογοήτευση, με δύο ήττες ξεκίνησε η Σλοβακία όμως δύο σερί ήττες με 7-0 τέρματα απέναντι σε ανταγωνίστριες έφεραν την ικανοποίηση πίσω. Το θέλουν πιο πολύ οι γηπεδούχοι για να αλλάξουν το κλίμα, οι φιλοξενούμενοι αποδέσμευσαν 6-7 βασικούς από την αποστολή και δεν δείχνουν να ενδιαφέρονται ιδιαίτερα.\n1247. ΙΤΑΛΙΑ - ΓΕΡΜΑΝΙΑ\nΠαρόλο που πρόκειται για φιλικό, ένα ματς ανάμεσα στην Ιταλία και τη Γερμανία δεν γίνεται να περάσει απαρατήρητο. Νέα αρχή πραγματοποιούν οι Ιταλοί, με τον Βεντούρα στον πάγκο να επιδιώκει να προσδώσει μια πιο επιθετική νοοτροπία στη «Σκουάντρα Ατζούρα» και τα πρώτα αποτελέσματα να τον δικαιώνουν. Η Γερμανία από την άλλη, ακολουθεί την πεπατημένη των τελευταίων ετών, με το αγωνιστικό στυλ του Λεβ να παραμένει αναλλοίωτο και τα «Πάντσερ» να επιζητούν τα μεγάλα ποσοστά κατοχής μπάλας, ώστε να έχουν το κουμάντο των αγώνων τους. Θεωρούμε ότι οι δυο ομάδες μπορούν να μας προσφέρουν ένα παιχνίδι με γρήγορο ρυθμό και πολλές φάσεις μπροστά από τις δυο εστίες, γι αυτό και θα δώσουμε τον πρώτο λόγο στο GG στο 1,83 της Bet365. Προσφορές στον Stoiximan με 0% Γκανιότα\n1248. ΒΟΡΕΙΑ ΙΡΛΑΝΔΙΑ - ΚΡΟΑΤΙΑ\nΟι γηπεδούχοι πέρασαν με επιτυχία το ματς-παγίδα με το Αζερμπαϊτζάν (4-0) και ανέβηκαν δεύτεροι πίσω από τη Γερμανία (2-1-1), τρίτη σερί νίκη χωρίς να δεχθούν γκολ οι Κροάτες (3-1-0) που θα κάνουν περίπατο λογικά στον όμιλο. Δεν φημίζονται για την όρεξη τους σε φιλικά οι Βαλκάνιοι, από την άλλη έχουν πολλά να αποδείξουν οι νέοι τους.\n1250. ΑΓΓΛΙΑ - ΙΣΠΑΝΙΑ\nΣπουδαία φιλική αναμέτρηση, μεταξύ δυο αντιπάλων που πραγματοποιούν νέο ξεκίνημα με καινούργιους προπονητές στους πάγκους τους. Τόσο ο Σάουθγκεϊτ για την Αγγλία (έστω και αν πρόκειται ουσιαστικά για υπηρεσιακή λύση) όσο και ο Λοπετέγι για την Ισπανία χτίζουν τις ομάδες τους από την άμυνα, με τα πρώτα αποτελέσματα να τους δικαιώνουν, έστω και αν τα εμπόδια που κλήθηκαν να αντιμετωπίσουν ως τώρα δεν ήταν ιδιαίτερα υψηλά. Περιμένουμε οι δυο ομάδες να εμφανιστούν σοβαρές στο μεταξύ τους παιχνίδι, θα είναι άλλωστε το τελευταίο τους τεστ πριν από τα επόμενα επίσημα ματς του Μαρτίου, γι αυτό και θεωρούμε ότι θα δούμε μια κλειστή αναμέτρηση με τους δυο αντιπάλους να προσέχουν τις άμυνες τους, με το NG στο 1,85 του Stoiximan να δείχνει μια πολύ καλή επιλογή. 1251. ΓΑΛΛΙΑ - ΑΚΤΗ ΕΛΕΦΑΝΤΟΣΤΟΥ\nΈστω και με δυσκολία η Γαλλία κέρδισε 2-1 τη Σουηδία και το ρεκόρ της πλέον είναι 3-1-0, έχει 13 νίκες μέσα στο 2016 και ισοφάρισε το αντίστοιχο ρεκόρ του παρελθόντος, με νίκη τώρα θα γράψει ιστορία. Απόλυτα επιτυχημένη η μέχρι τώρα συγκομιδή της Ακτής στα προκριματικά (1-1-0) όμως λογικά θα υποκύψει στο κίνητρο των Γάλλων που λογικά δεν θα αδιαφορήσουν για το ρεκόρ.\n1252. ΒΟΛΙΒΙΑ - ΠΑΡΑΓΟΥΑΗ\nXωρίς βαθμολογικό κίνητρο η Βολιβία που προέρχεται από διασυρμό στη Βενεζουέλα και θέλει να αντιδράσει, στο υψόμετρο της Λα Παζ πάντα ανεβαίνει επίπεδο, βγάζει μεγάλα σκορ στην έδρα της καθώς σε πέντε αγώνες εντός συνόρων σκόραρε και δέχθηκε 2+ γκολ σε 4/5 ματς, καμία αναμέτρηση δεν είχε λιγότερα από δύο τέρματα. Η Παραγουάη είναι στο -2 από την πρόκριση και πρέπει να παίξει για τη νίκη καθώς ακολουθεί πολύ δύσκολο πρόγραμμα, μετά το ιστορικό 0-1 στην έδρα της Αργεντινής έχασε εντός με 1-4 από το Περού δεχόμενη ισχυρό ψυχολογικό πλήγμα. Αμφότερες έχουν πολλά να αποδείξουν και θέλουν για διαφορετικούς λόγους τη νίκη, θα πάμε με τα γκολ και το over 2,25 (1,80/ Bet365) συγκεκριμένα καθώς κάθε αναμέτρηση στη Βολιβία έχει καλό ρυθμό και αρκετές φάσεις. 1253. ΙΣΗΜΕΡΙΝΟΣ - ΒΕΝΕΖΟΥΕΛΑ\nΌσο «κουφό» ήταν το 4/4 του Ισημερινού στις πρώτες αγωνιστικές (κερδίζοντας εκτός έδρας την Αργεντινή και εντός την Ουρουγουάη) άλλο τόσο περίεργο είναι το γεγονός πως συγκέντρωσε τέσσερις βαθμούς στα επόμενα επτά ματς (1-2-4). Απέτυχε να κερδίσει στο Κίτο την Παραγουάη, ισόπαλη αναδείχτηκε και στο υψόμετρο της Λα Παζ με τη Βολιβία, στο προηγούμενο εντός έδρας πάντως επιβλήθηκε με 3-0 της Χιλής. Μέσα στις δυνατότητες του είναι η νίκη επί της Βενεζουέλας, που προέρχεται από την 5αρα με τη Βολιβία, σε συνδυασμό με το over 2,5. Η συγκεκριμένη επιλογή (1 & over 2,5) πληρώνει 2,05 στον Stoiximan. 2450. ΟΝΔΟΥΡΑ - ΤΡΙΝΙΝΤΑΝΤ & ΤΟΜΠΑΓΚΟ\nΜε εντός έδρας ήττα ξεκίνησαν αμφότερες, η Ονδούρα με 0-1 από τον Παναμά, το Τρίνινταντ με 0-2 από την Κόστα Ρίκα. Ισχυροί στην έδρα τους οι γηπεδούχοι έχουν τον πρώτο λόγο απέναντι στους φιλότιμους αλλά αδύναμους φιλοξενούμενους. Δεν αναμένεται περίπατος πάντως για την Ονδούρα, νίκη με 1 ή 2 γκολ και 1 & under 3,5 είναι προτιμότερα από το ασιατικό -1.\n1255. ΧΙΛΗ - ΟΥΡΟΥΓΟΥΑΗ\nΕνδιαφέρον ζευγάρι το Χιλή-Ουρουγουάη με τα δύο πιο πρόσφατα μεταξύ τους παιχνίδια να έχουν μπόλικο ξύλο και τον διαιτητή πολύ δουλειά (17 κίτρινες, 3 κόκκινες κάρτες). Η Χιλή έρχεται από βαθμό-χρυσάφι στη Μπαρανκίγια με την Κολομβία αλλά ψάχνει τη νίκη για να νοιώσει πιο άνετη στην κατάταξη. Η Ουρουγουάη είναι ένα βαθμό πίσω από την πρωτοπόρο Βραζιλία, εκτός έδρας έχει βγάλει μόλις ένα διπλό (1-2-2 ρεκόρ) αλλά με δύσκολες αποστολές ως τώρα, παίζοντας με Ισημερινό, Βραζιλία, Αργεντινή και Κολομβία. Δε θα διαλέξουμε πλευρά, δείχνει πολύ αμφίρροπο, το ενδεχόμενο να σκοράρουν και οι δύο ομάδες (GG) στο 1,90 της Bet365 αποτελεί καλή περίπτωση. 1254. ΑΡΓΕΝΤΙΝΗ - ΚΟΛΟΜΒΙΑ\nΔύσκολες ώρες περνάει η Αργεντινή, προβλημάτισε και στην ήττα με 3-0 από τη Βραζιλία που την έστειλε εκτός της προνομιούχου 5αδας. Τα προβλήματα έχουν ξεκινήσει από τη στιγμή που ανέλαβε την τεχνική ηγεσία ο Μπάουσα, με τον οποίο έχει ρεκόρ 1-2-2 παίζοντας μεταξύ άλλων με Βενεζουέλα (2-2), Παραγουάη (0-1) και Περού (2-2). Η Κολομβία μπορεί να κοιτάξει στα μάτια την «αλμπισελέστε» και το ασιατικό διπλό +1 στο 1,85 (Bet365) σίγουρα την υποτιμάει. Άλλωστε οι «καφετέρος» και να ηττηθούν το πιθανότερο να γίνει με ένα γκολ διαφορά (1-0, 2-1 σκορ), όπου τότε θα υπάρχει επιστροφή στο συγκεκριμένο στοίχημα. 2449. ΠΑΝΑΜΑΣ - ΜΕΞΙΚΟ\nΑπό μεγάλες νίκες προέρχονται αμφότερες, 0-1 ο Παναμάς στην Ονδούρα με πολλή τύχη, 1-2 το Μεξικό στις ΗΠΑ, πρώτη τους νίκη μετά από 44 χρόνια στη γειτονική χώρα για προκριματικά Μουντιάλ. Ιδιαίτερη έδρα αυτή του Παναμά λόγω καιρικών συνθηκών και οι γηπεδούχοι εκεί πάντα είναι ανταγωνιστικοί όμως το Μεξικό τρέχει ρεκόρ 13-2-1 εσχάτως και δεν λογαριάζει από έδρες, 2 & under 3,5, οι φιλοξενούμενοι αρέσκονται σε διπλά με χαμηλό σκορ.\n2451. ΚΟΣΤΑ ΡΙΚΑ - ΗΠΑ\nΙδανική εκκίνηση για την Κόστα Ρίκα, νίκησε έστω και δύσκολα εκτός έδρας το Τρίνινταντ και Τομπάγκο και τώρα ακονίζει τα μαχαίρια της για την αναμέτρηση με τις ΗΠΑ. Το αντιπροσωπευτικό συγκρότημα του Κλίνσμαν ξεκίνησε στραβά με εντός έδρας ήττα από το Μεξικό. Στο Σαν Χοσέ παραδοσιακά περνάει δύσκολες ώρες, ισάριθμες ήττες γνώρισε στις επτά προηγούμενες επισκέψεις της εκεί (0-0-7). Βλέπουμε την προϊστορία να συνεχίζεται, η Κόστα Ρίκα παρά τις απουσίες στην άμυνα μπορεί να πικράνει για άλλη μια φορά τους «γιάνκις», στο 1,95 προσφέρεται ο άσος στον Stoiximan. Προσφορές στον Stoiximan με 0% Γκανιότα\n1256. ΠΕΡΟΥ - ΒΡΑΖΙΛΙΑ\nΑπό ασύλληπτη εμφάνιση και τεράστια νίκη (1-4 με ανατροπή στο δεύτερο μέρος) έρχεται το Περού και η ψυχολογία της είναι στα ουράνια ενόψει της υποδοχής της Βραζιλίας. Η «σελεσάο», που με τον Τίτε έχει αναγεννηθεί (5-0-0 με 15-1 τέρματα), έρχεται επίσης από σπουδαία νίκη με 3-0 σε βάρος της Αργεντινής. Ματς για γκολ δείχνει, ευνοεί και ο τρόπος που αγωνίζεται το Περού, που θα χτυπήσει στα ίσια το ματς και θα παίξει με άγνοια κινδύνου. Η «αλμπιρόχα» άλλωστε έρχεται από 5 σερί over, σκοράροντας σε αυτά τα ματς 12 γκολ. Καλή περίπτωση το over στο 1,925 της Bet365.


Κατούνα Νέα Ειδήσεις: Θανατηφόρο εργατικό ατύχημα στις ιχθυοκαλλιέργειες του «Νηρέα» στον Αστακό Αιτωλοακαρνανίας\nΘανατηφόρο εργατικό ατύχημα στις ιχθυοκαλλιέργειες του «Νηρέα» στον Αστακό Αιτωλοακαρνανίας\nΕρώτηση του ΚΚΕ στη Βουλή για το Θανατηφόρο εργατικό ατύχημα εργαζόμενου που πνίγηκε το βράδυ της Πέμπτης 10 Γενάρη 2019 σε ιχθυοκαλλιεργητική μονάδα του «ΝΗΡΕΑ» στο νησί Πεταλάς, κοντά στον Αστακό.\nΣτον κατάλογο των νεκρών εργαζόμενων προστέθηκε, ο εργαζόμενος που πνίγηκε το βράδυ της Πέμπτης 10 Γενάρη 2019 σε ιχθυοκαλλιεργητική μονάδα του «ΝΗΡΕΑ» στο νησί Πεταλάς, απέναντι από τον Αστακό. ....\nΚαι αυτή η περίπτωση εργατικού ατυχήματος αποτελεί μια ακόμα τραγική απόδειξη των συνεπειών της πολιτικής που ακολούθησαν όλες οι προηγούμενες κυβερνήσεις και συγκυβερ¬νήσεις και συνεχίζει η σημερινή συγκυβέρνηση ΣΥΡΙΖΑ - ΑΝΕΛ. Πολιτική που έχει οδηγήσει στο ξήλωμα και των ελάχιστων νόμων, υπηρεσιών και αρμοδιοτήτων, που είχαν απομείνει, για την προστασία της υγείας και ασφάλειας των εργαζόμενων στους χώρους δουλειάς.\n•Την απόδοση ευθυνών για το συγκεκριμένο ατύχημα και την κάλυψη των αναγκών της οικογένειας του νεκρού εργαζόμενου.\n•Την προστασία της υγείας και ασφάλειας των εργαζόμενων τόσο στη συγκεκριμένη επιχείρηση όσο και γενικότερα στους τόπους δουλειάς, τη στελέχωση και εντατικοποίηση των κρατικών μηχανισμών ελέγχου.


Κάτι μου λείπει... Προς συνάντηση Βούρου Γρετζελιά- Όλο το παρασκήνιο | Η Αλήθεια\nΚάτι μου λείπει... Προς συνάντηση Βούρου Γρετζελιά- Όλο το παρασκήνιο\nΔημοσιεύτηκε στις 06/09/2019 στην κατηγορία Ο Δήμος | 1 σχόλιο\nΑνακοινώθηκε, λοιπόν, χθες η νέα διοίκηση του δήμου, που θα αποτελείται από τρεις παρατάξεις, την Πολιτών Πολιτεία του Γιάννη Βούρου, την Πόλης Ενότητα του Τάσου Κωνσταντινίδη και την Ώρα Τώρα του Χρήστου Κοπελούσου.\nΓια να πω την τελευταία λέξη πρώτη, ο μόνος ως τώρα κερδισμένος από αυτήν είναι ο Τάσος Κωνσταντινίδης, που αν και δεν ξεπέρασε το 5,5% στις εκλογές του Μαΐου, κατάφερε να πάρει μια θέση αντιδημάρχου. Όλοι οι άλλοι, (ΩΣ ΤΩΡΑ, ξαναλέω) είναι μάλλον χαμένοι.\nΧαμένος είναι ο Χρήστος Κοπελούσος, που αν και τελευταίος, “συμπράττει” (όπως γράφει η ανακοίνωση του δήμου, χωρίς να διευκρινίζει τι θα πει αυτό) χωρίς ανταλλάγματα με τη διοίκηση Βούρου. Εκτός αν μόνη φιλοδοξία του κ. Κοπελούσου είναι να φωτογραφίζεται με τους ανθρώπους της διοίκησης. Αν είναι αυτό, τότε πάω πάσο... Αν είναι κάτι άλλο, οι πολίτες οφείλουν να το μάθουν.\nΧαμένος, όμως, όσο κι αν φαίνεται παράξενο είναι και ο δήμαρχος. Ναι, όπως το ακούτε, ή μάλλον όπως το διαβάζετε. Και λέω ότι είναι χαμένος από τις ως τώρα εξελίξεις, γιατί εμένα... κάτι μου λείπει.\nΛέει το «μότο» της διοίκησης ότι οι συμμαχίες αυτές έγιναν «στο όνομα της κυβερνησιμότητας». Για ποιον άλλο λόγο, άραγε, θα μπορούσαν να συμμαχήσουν τρεις διαφορετικές παρατάξεις που μόλις 4 μήνες πριν, διαφωνούσαν και αντιπαρατίθεντο η μια στην άλλη; Για την «κουτάλα»; Όχι βέβαια! Αλίμονο! Για την «κυβερνησιμότητα».\nΝαι, αλλά, κάτι μου λείπει...\nΤο νέο θεσμικό πλαίσιο οπλίζει τον δήμαρχο με την πλειοψηφία στην Οικονομική Επιτροπή, από όπου θα περνούν τα πιο σημαντικά ζητήματα για τη διοίκηση της πόλης. Ρίχνει, δηλαδή, σε δεύτερη μοίρα το δημοτικό συμβούλιο, όχι τόσο ως χώρο συζητήσεων, και εν γένει διαβούλευσης, όσο ως προς την ανάγκη που υπήρχε ως τώρα, να ψηφίζονται από εκεί τα πάντα, με την παράταξη του δημάρχου να έχει την απόλυτη πλειοψηφία. Όπως είχαμε συνηθίσει, δηλαδή, όλα αυτά τα χρόνια.\nΠαρ' όλα αυτά, κάποιες αποφάσεις πρέπει να λαμβάνονται από το δημοτικό συμβούλιο. Κι εκεί έγκειται το πρόβλημα της «κυβερνησιμότητας» για το οποίο μιλούν πολλοί στο χώρο της αυτοδιοίκησης.\nΓια να «κυβερνηθεί», όμως, ο δήμος μας, ακόμα και για τα λίγα θέματα που απαιτούν την υπερψήφισή τους από το δημοτικό συμβούλιο, πρέπει να υπάρχει η ΑΠΟΛΥΤΗ ΠΛΕΙΟΨΗΦΙΑ του σώματος, από τις συμμαχικές δυνάμεις που προσχώρησαν στη διοίκηση.\nΝαι, αλλά κάτι μου λείπει...\nΑν μετράω καλά, η παράταξη Βούρου έχει 10 δημοτικούς συμβούλους, η παράταξη Κωνσταντινίδη δυο και η παράταξη Κοπελούσου έναν. Σύνολο 13. Επί συνόλου δημοτικών συμβούλων 33.\nΔηλαδή υπήρξε μια συμπόρευση τριών παρατάξεων που ως προχθές ήταν αντίπαλες, πάνω σε μια προγραμματική βάση που ΑΚΟΜΑ ΔΕΝ ΕΧΕΙ ΓΙΝΕΙ ΓΝΩΣΤΗ στους πολίτες και με σκοπό να υπάρξει «κυβερνησιμότητα» στο δήμο, μέσω της άθροισης μιας πλειοψηφίας στο δημοτικό συμβούλιο, η οποία απαιτεί τουλάχιστον 17 συμβούλους (επί συνόλου 33).\nΩς τώρα έχουμε 13 σε σύνολο 33. Ακόμα κι αν ο δήμαρχος Γιάννης Βούρος ελπίζει να προσεταιριστεί τον Γιάννη Ουσταμπασίδη -στον οποίο έχει γίνει μεγάλο άνοιγμα τον τελευταίο καιρό- το καλύτερο που μπορεί να κάνει είναι να μετατρέψει την ΜΕΙΟΨΗΦΙΑ των 13 σε ΜΕΙΟΨΗΦΙΑ των 14.\nΣυνεπώς, εγείρονται 2+1 ΜΕΙΖΟΝΑ ερωτήματα, που απευθύνονται ΤΟΣΟ στον δήμαρχο Γιάννη Βούρο όσο και στους άλλους δυο επικεφαλής παρατάξεων που συμπορεύονται μαζί του, δηλαδή τους κ.κ. Κωνσταντινίδη και Κοπελούσο:\n1. Πώς επιτυγχάνεται η «κυβερνησιμότητα» του δήμου αφού η τριάδα που από χθες συμπορεύεται, ΔΕΝ έχει την πλειοψηφία του δημοτικού συμβουλίου; Τι θα συμβεί αν ο Παντελής Γρετζελιάς και το Ξανά Μαζί ΔΕΝ συμφωνήσει να συμπαραταχθεί τελικά με τη διοίκηση;\n2. Αν ο στόχος ΔΕΝ ήταν η πλειοψηία του δημοτικού συμβουλίου, ποιος ακριβώς ήταν ο στόχος της συμπόρευσης Βούρου- Κωνσταντινίδη- Κοπελούσου;\n2+1: Εκκρεμεί η δημοσιοποίηση των προγραμματικών συμφωνιών μεταξύ Βούρου- Κωνσταντινίδη και Βούρου- Κοπελούσου. Οι πολίτες ΑΠΑΙΤΟΥΝ ενημέρωση για το περιεχόμενο των συμφωνιών -ΑΝ υπάρχει περιεχόμενος και ΑΝ δεν έγιναν ΟΛΑ για τις καρέκλες.\nΟ παράγων Γρετζελιάς\nΘυμίζω ότι ακόμα εκκρεμεί μια θέση αντιδημάρχου, την οποία κανονικά ο Βούρος έχει τάξει στο συνδυασμό Γρετζελιά, ενώ ο πρώην δήμαρχος ζητούσε στις σχετικές συζητήσεις πολύ περισσότερα.\nΟ Παντελής Γρετζελιάς είναι πλήρως ταυτισμένος με την υποψηφιότητα Βούρου ήδη από τις μέρες πριν την επαναληπτική εκλογή, όταν είχε βγει δημόσια υπέρ του σημερινού δημάρχου. Η παραπάνω φωτογραφία τον δείχνει να πανηγυρίζει με τον σημερινό δήμαρχο την εκλογή Βούρου. Το γεγονός ότι μέχρι σήμερα δεν έχει ανακοινωθεί η σύμπραξη Βούρου- Γρετζελιά οφείλεται ΑΠΙΚΛΕΙΣΤΙΚΑ και μόνο σε παρασκηνιακά παζάρια για θέσεις και αξιώματα.\nΟι πληροφορίες της “Αλήθειας” επιμένουν ότι έχει προγραμματιστεί ΚΑΙ συνάντηση Βούρου- Γρετζελιά, με τον πρώην δήμαρχο να πρέπει να απαντήσει στο τελεσίγραφο που του έχει στείλει ο σημερινός.\nΟ Παντελής Γρετζελιάς:\n- Ξέρει ότι χωρίς αυτόν -όπως έγραψα πιο πάνω- ΔΕΝ υπάρχει πλειοψηφία στο δημοτικό συμβούλιο\n- Θυμάται πόσο ένθερμα είχε στηρίξει Βούρο στην επαναληπτική εκλογή\n- Είναι απόλυτα δυσαρεστημένος από το μικρό κομμάτι της πίτας που του δίνει ο Γιάννης Βούρος\n- Δεν θέλει να χαλάσει τις σχέσεις του με τον Δημήτρη Μελισσανίδη\nΜε αυτά ως δεδομένα, περιμένουμε τις εξελίξεις, περιμένουμε όμως και απαντήσεις στα ερωτήματα που έχουμε θέσει, με κορυφαίο τη δημοσιοποίηση των προγραμματικών συμφωνιών μεταξύ των παρατάξεων που συμφώνησαν χθες.\nΝΕΟΤΕΡΗ ΕΝΗΜΕΡΩΣΗ 12.15\nΚύκλοι προσκείμενοι στον Παντελή Γρετζελιά φαίνεται να προεξοφλούν ότι θα υπάρξει τελική συμφωνία του πρώην με τον νυν δήμαρχο, με ανταλλάγματα την αντιδημαρχία που ακόμα παραμένει "ορφανή" και την προεδρία της Κοινωφελούς. Αδειυκρίνιστο παραμένει ακόμα τι θα γίνει με τη θέση της αντιπροεδρίας στο ΠΠΙΕΔ (πρόεδρος είναι εκ του νόμου ο εκάστοτε δήμαρχος) που ο Βούρος έχει τάξει στον Γρετζελιά, πριν όμως αρχίσουν τα "παζάρια".\n...ότι όλα αυτά γίνονται ΓΙΑ ΤΟ ΚΑΛΟ ΤΗΣ ΠΟΛΗΣ, όχι για τίποτα προσωπικά οφέλη, εντάξει;\nΕμένα μου λείπει... (06/09/2019 12:15)\nΤο καινούργιο, το νέο...με κοπελουσο και γρετζελια, μοιάζει η πόλη πιο γερασμένη από ποτέ!!!


ΗΛΙΟΣ - 09° 10' 32" ΤΟΞΟΤΗΣ\nΣΕΛΗΝΗ - 25° 19' 58" ΖΥΓΟΣ\nΕΡΜΗΣ - 10° 16' 53" ΤΟΞΟΤΗΣ\nΑΦΡΟΔΙΤΗ - 20° 35' 08" ΑΙΓΟΚΕΡΩΣ\nΑΡΗΣ - 21° 29' 52" ΣΚΟΡΠΙΟΣ\nΔΙΑΣ - 25° 24' 24" ΥΔΡΟΧΟΟΣ\nΚΡΟΝΟΣ - 08° 58' 56" ΥΔΡΟΧΟΟΣ\nΟΥΡΑΝΟΣ - 11° 45' 21" ΤΑΥΡΟΣ R\nΗΜΕΡΗΣΙΕΣ 01 Μαϊ 2012\nΜια ιδανική ημέρα για δώρα, συναντήσεις και εποικοδομητικές συζητήσεις. Απαραίτητη προϋπόθεση ωστόσο για να πάνε όλα καλά είναι ο ρεαλισμός και η ειλικρίνεια, διαφορετικά, ότι γλιτώσετε με τα «τερτίπια» θα το ...λουστείτε με αποκαλύψεις! Καλή μέρα για αισθηματικά αρκεί να είναι ...σύννομα.\nΗ σημερινή μέρα είναι καλή και ειδικά για τα αισθηματικά. Σήμερα έχετε πολλές πιθανότητες επανασύνδεσης με κάποιο πρόσωπο. Αντί να το κατασκοπεύετε, και να παρακολουθείτε που είναι και τι κάνει, μιλήστε του ανοικτά. Επαγγελματικά, ίσως σας γίνει μια πρόταση την οποία θα πρέπει να ελέγξετε κατά πόσο σας συμφέρει ή όχι.\nΗ διέλευση της Σελήνης στο 5ο ηλιακό οίκο ευνοεί να περάσατε όμορφα με φιλικά πρόσωπα και συνάμα να αισθανθείτε ή να εκτιμήσετε το θαυμασμό τους προς το δικό σας πρόσωπο. Καλή μέρα για να κινηθείτε στον χώρο εργασίας. Δεν αποκλείεται να δεχτείτε έναν έπαινο στα επαγγελματικά σας αλλά που δεν θα συνοδεύεται και από ανάλογη χρηματική αμοιβή.\nΣτα επαγγελματικά, ίσως έχετε κάποια προβλήματα από άτομα που νομίζουν πως τα ξέρουν όλα. Η αλαζονεία και η υπεροψία που θα συναντήσετε σήμερα ίσως αποτελέσουν αφορμή για να αναζητήσετε την ησυχία και τη περισυλλογή. Αυτή θα έρθει με το ταίρι σας, αφού είναι δίπλα σας παντού και πάντα. Είσαστε τυχεροί γιατί έχετε βρει το λιμάνι σας.\nΗ σημερινή μέρα στα επαγγελματικά θα σας αναγκάσει να πάρετε μέτρα όμως στην προσπάθειά σας αυτή δεν θα έχετε συμπαραστάτες. Αποφύγετε τις υπερβολές και τις επιπολαιότητες γιατί αντί να αισθανθείτε καλύτερα ίσως τελικά καταπονηθείτε σωματικά και κουραστείτε ψυχικά. Αισθηματικά, ίσως κάτι που έχετε κανονίσει (π.χ. έξοδο) να αναγκαστείτε να την ακυρώσετε.\nΗ παρουσία Σελήνης και Άρη στον 2ο οίκο θα σας παρασύρουν να βάλετε το χέρι βαθιά στην τσέπη. Όπως και να έχει σήμερα πάτε με το σκεπτικό «μια ζωή την έχουμε και αν δεν την γλεντήσουμε». Επίσης, η μέρα προσφέρεται για να κάνετε πράγματα που θα σας δώσουν την αίσθηση ασφάλεια που αναζητάτε στα αισθηματικά σας.\nΗ μέρα σας βρίσκει με Σελήνη και Άρη στο ζώδιο σας. Μαχητικοί και εργατικοί θα αναγκαστείτε να πάρετε το παιχνίδι επάνω σας. Έτσι, στο χώρο της δουλειάς, από τη μία υπάρχει μεγάλη έμπνευση και από την άλλη επικρατεί μια εκνευριστική αστάθεια που ούτε εσείς, οι μετρ του είδους, δεν μπορείτε να ανεχτείτε. Αισθηματικά, ίσως κάποια λόγια να σας προβληματίσουν.\nΖΥΓΟΣ: Η παρουσία του Άρη μα και της Σελήνης στον 12ο οίκο σας βάζουν σε σκέψεις. Επιπλέον, ίσως αισθανθείτε τύψεις ή ενοχές για γεγονότα που έλαβαν χώρα στο κοντινό ή μακρινό παρελθόν και σχετίζονται με τον επαγγελματικό σας τομέα. Στα αισθηματικά, ίσως χρειαστεί να συζητήσετε για το που πάει η σχέση. Κάποιες επαφές ίσως σας δώσουν τις απαντήσεις που ψάχνετε.\nΚάποια πράγματα ίσως διευκολυνθούν με την συνδρομή κάποιων φίλων σας. Στα επαγγελματικά, οι συζητήσεις σας φέρνουν μπροστά από τα γεγονότα, αφού για κάποια πράγματα είσαστε προϊδεασμένοι. Αισθηματικά, κάποια πράγματα ίσως να μην έχουν προσωρινά την εξέλιξη που θέλετε. Προτιμήστε να παραδεχτείτε την αλήθεια και να θέσετε όρια που θα προασπίζουν τα δικαιώματα σας.\nΗ σημερινή μέρα θα μπορούσε να χαρακτηριστεί δύσκολη. Η παρουσία Σελήνης και Άρη στην Παρθένο σίγουρα σας κάνουν να νοιώθετε κάπως άβολα. Αν και το ξέρετε ότι ο δρόμος δεν είναι στρωμένος με ροδοπέταλα, εσείς συνεχίζετε την πορεία σας. Επαγγελματικά ίσως κάποιοι σας ζορίσουν και σας κάνουν να σκεφτείτε το γιατί. Η λέξη –κλειδί είναι «υπομονή».\nΣτον επαγγελματικό τομέα βρίσκεστε μπροστά σε έναν μεγάλο και δύσκολο στόχο. Στην πραγματικότητα, η επίτευξη κάθε σκοπού έγκειται στο πόσο μεγάλο μέρος από τον εαυτό σας είστε πρόθυμοι να διαθέσετε. Το οικείο περιβάλλον θα σας στηρίξει, αρκεί οι αποφάσεις σας να είναι προϊόν ώριμης σκέψης. Τα αγαθά κοποις κτώνται...\nΤη σημερινή ημέρα πρέπει να την αφιερώσετε για εσάς. Πολλά πράγματα απαιτούν συντονισμό και θα σας βοηθήσουν να κλείσετε τις εργασίες σας με επιτυχία. Στα ερωτικά, ίσως χρειαστεί να μιλήσετε στον σύντροφο σας γιατί η αποκλειστική αφιέρωση που δείχνετε στην εργασία θα δημιουργήσει ζήλιες και προστριβές. Κάποια τηλεφωνήματα ίσως κάπου σας «κολλήσουν».\nΠολλά ζητήματα σήμερα δεν θα έχουν γοργή εξέλιξη. Η κίνηση και γενικά η καθυστέρηση θα σας εκνευρίζει. Χαλαρώστε, πάρτε και ένα καφέ στο χέρι ή στο αυτοκίνητο, βάλτε μουσική και απολαύσετε τη διαδρομή. Αφού δεν μπορείτε να αποφύγετε τη καθυστέρηση, τουλάχιστον να την ευχαριστηθείτε. Αισθηματικά, μια μεγάλη και ευχάριστη έκπληξη σας περιμένει.


ΣΥΡΙΖΑ: Η αγκαλιά Τσίπρα-Σκουρλέτη και η... ΠΑΣΠ ΑΣΟΕΕ - CNN.gr\n12:18 Δευτέρα, 24 Φεβρουαρίου 2020\nΙδιαίτερα ικανοποιημένη εμφανίζεται η Κουμουνδούρου για την ομιλία του Αλέξη Τσίπρα το Σάββατο στο Τάε Κβον Ντο.\nΠαρά την εκλογική ήττα και την εσωστρέφεια του τελευταίου διαστήματος, το κλειστό γήπεδο γέμισε, κάτι που σημαίνει ότι βρέθηκαν εκεί περισσότεροι από 5.000 άνθρωποι.\nΜιλώντας στον Βασίλη Πάικο και τον 9,84, ο Αλέξης Χαρίτσης είπε ότι «η συγκέντρωση αποτελεί εφαλτήριο για μια προοδευτική, αριστερή πρόταση διακυβέρνησης». Προσέθεσε ότι «ξεπέρασε και τις δικές μας προσδοκίες ως προς την προσέλευση του κόσμου, τον παλμό και τον ενθουσιασμό».\nΗ σύνθεση του κόσμου ήταν ανάλογη με αυτήν που καταγραφόταν στις προεκλογικές συγκεντρώσεις του ΣΥΡΙΖΑ. Πρόκειται για πολίτες σχετικά χαμηλών εισοδημάτων (αν κρίνει κανείς από την εμφάνιση), μέσης και πάνω ηλικίας (αν και είναι πλέον πιο ισχυρή η παρουσία νεολαίας από ό,τι πριν δύο χρόνια), οι οποίοι, κατά κύριο λόγο, δεν ανήκαν στο προ του 2012 κοινό του κόμματος.\nΔεν είναι ξεκάθαρο (και δεν θα μπορούσε να είναι) πόσοι από τους νεοεγγραφέντες πήγαν στο Τάε Κβον Ντο. Κι αυτό γιατί η μεγάλη πλειονότητα των νέων μελών είχαν ήδη παρουσία στις κομματικές συγκεντρώσεις του ΣΥΡΙΖΑ.\nΗ πρωτοτυπία της συγκέντρωησης ήταν ότι ξεκίνησε με επτά βίντεο κριτικής στα πεπραγμένα της κυβέρνησης. Οι τίτλοι τους είναι ενδεικτικοί:\nΣτα βίντεο παίζει η ηθοποιός Άννα Ελεφάντη, ενώ στην εκδήλωση τα προλόγισε ο ηθοποιός Μάριος Αθανασίου. Για τα βίντεο ο κ. Χαρίτσης είπε ότι «στόχος μας ήταν η παρουσίαση των πεπραγμένων της κυβέρνησης της Ν.Δ. και πώς αυτά συνιστούν μια εξαπάτηση του ελληνικού\nλαού σε σχέση με όσα έλεγε προεκλογικά. Επιλέξαμε να το κάνουμε με έναν εύληπτο και σύγχρονο τρόπο».\nΓενικά, θα μπορούσαμε να πούμε ότι τα βίντεο καλογυρισμένα κι εύληπτα, αλλά πολύ μεγάλα σε διάρκεια.\nΤην Παρασκευή γράφαμε στο CNN Greece ότι οι «συριζολόγοι» περίμεναν να δουν πόσο εγκάρδια θα χαιρετήσει ο Αλέξης Τσίπρας τον Πάνο Σκουρλέτη. Ο πρόεδρος του ΣΥΡΙΖΑ που ξέρει καλά το παιχνίδι της επικοινωνίας, έβαλε “stop” στα παραπολιτικά σχόλια, παίρνοντας μια θερμή αγκαλιά τον Πάνο Σκουρλέτη. Ο γραμματέας του ΣΥΡΙΖΑ ανταποκρίθηκε με την ίδια θέρμη στην πρωτοβουλία του κ. Τσίπρα. Η εικόνα ασφαλώς ικανοποίησε τα μέλη του ΣΥΡΙΖΑ.\nΩστόσο, το κλίμα της εσωκομματικής αντιπαράθεσης αποτυπώθηκε μέσα στο γήπεδο, όπου υπήρξαν δύο οργανωμένες ομάδες που φώναζαν συνθήματα.\nΑπό τη μια μεριά ήταν η Νεολαία ΣΥΡΙΖΑ που φώναζε τα κλασικά αριστερά συνθήματα («Η ιστορία γράφεται με ανυπακοή», «Έλληνες και ξένοι εργάτες ενωμένοι»). Από την άλλη το δίκυο «ΠΑΣΠ ΑΣΟΕΕ», που αποτελείται από πρώην μέλη της Νεολαίας ΠΑΣΟΚ (όχι μόνο από την ΑΣΟΕΕ) τα οποία μπαίνουν τώρα στον ΣΥΡΙΖΑ. Η «ΠΑΣΠ ΑΣΟΕΕ» φώναζε πασοκικής κοπής συνθήματα: «Αλέξη γερά να πέσει η Δεξιά», «Αλέξη γερά για τον σοσιαλισμό» κτλ. Η κάθε ομάδα δεν φώναζε τα συνθήματα της άλλης.\nΠάντως, πρέπει να πούμε ότι το (τελείως πασοκικό) «Ο Λαός δεν ξεχνά τι σημαίνει Δεξιά» το φώναξε όλο το γήπεδο. Το σχολίασε μάλιστα από το βήμα και ο Αλέξης Τσίπρας: «Και όποιος είχε ξεχάσει, το θυμήθηκε τώρα». Φαίνεται ότι η ΠΑΣΠ ΑΣΟΕΕ δεν θα ενταχθεί στη Νεολαία, αλλά κατευθείαν στο κόμμα.


Τσάντες Saint Laurent Paris\nTσάντες Saint Laurent Paris: Στην τεράστια συλλογή του tsantes24.gr θα βρείτε ξεχωριστές τσάντες Saint Laurent Paris. Συλλέξαμε και σας παρουσιάζουμε τσάντες Saint Laurent Paris από τα μεγαλύτερα ελληνικά ηλεκτρονικά καταστήματα. Κάθε λογής τσάντες για να διαλέξετε αυτή που σας ταιριάζει. Παράλληλα, μέσω των φίλτρων που σας προσφέρει το tsantes24.gr μπορείτε να διαμορφώσετε τα αποτελέσματα σε τσάντες Saint Laurent Paris με βάση την επιλογή σας αλλά και του είδος της τσάντας, το χρώμα αυτής, όπως και άλλων διαθέσιμων φίλτρων που σκοπό έχουν να κάνουν την περιήγησή σας πιό εύκολη. Ακόμα μπορείτε να ταξινομήσετε τα προϊόντα και συγκεκριμένα τις τσάντες Saint Laurent Paris σε φθίνουσα ή αύξουσα τιμή. Λίγα λόγια για τις τσάντες Saint Laurent Paris. Η Yves Saint Laurent (YSL), επίσης γνωστή ως Saint Laurent Paris, είναι ένας πολυτελής οίκος μόδας που ιδρύθηκε από τον Yves Saint Laurent και τον συνεργάτη του, Πιερ Μπερζέ. Η Saint Laurent Paris αναβίωσε την haute couture συλλογή της το 2015 στο πλαίσιο της Creative Director Hedi Slimane. Η νέα συλλογή, “Yves Saint Laurent Couture” ή “Saint Laurent Paris 24, Rue de L’Université” είναι η πρώτη συλλογή υψηλής ραπτικής του γαλλικού οίκου μετά την αποχώρηση του θρυλικού ιδρυτή της το 2002. Ιδρύθηκε το 1961 και έχει θεωρηθεί ένας από τους πιο εξέχοντες οίκους μόδας στον κόσμο, ενώ είναι γνωστή για τα σύγχρονα και τα ‘’εικονικά’’ κομμάτια της, όπως σακάκια σμόκιν για τις γυναίκες. Σήμερα η Saint Laurent Paris εμπορεύεται μια ευρεία γκάμα από έτοιμα-a-porter προϊόντα για γυναίκες και των άνδρες, δερμάτινα είδη, παπούτσια και κοσμήματα, και φυσικά τσάντες Yves Saint Laurent. Η εταιρία έχει επίσης μια αξιόλογη παρουσία στην αγορά πολυτελών ειδών ομορφιάς, αν και αυτό λειτουργεί ανεξάρτητα μέσω της L’Oreal Paris που αδειοδοτεί το όνομά της. Η επώνυμη μάρκα ιδρύθηκε από τον σχεδιαστή Yves Saint Laurent και το συνεργάτη του, Πιερ Μπερζέ το 1961, και τα τρέχοντα λογότυπα σχεδιάστηκαν το 1963 από την AM Cassandre. Κατά τη διάρκεια της δεκαετίας του 1960 και του 1970, η εταιρεία εισάκουσε και διαμόρφωσε δημοφιλείς τάσεις της μόδας, με μοναδικές εμφανίσεις σε κοινωνικές περιστάσεις , όπως σακάκια για σαφάρι για τους άνδρες και τις γυναίκες, στενό παντελόνι και ψηλό, ψηλές μπότες, συμπεριλαμβανομένης της δημιουργίας του αναμφισβήτητα πιο διάσημ κλασικού κοστούμι σμόκιν για τις γυναίκες το 1966, του κοστουμιού Le Smoking. Μερικές από τις πιο αξιομνημόνευτες συλλογές του περιλαμβάνουν την Pop Art, Ballet Russes, Picasso, και τις κινεζικές. Άρχισε επίσης η ενσωμάτωση της ιδέας για σιλουέτες από τη δεκαετία του 1920, του 1930 και του 1940. Ήταν η πρώτη που το 1966 θα διαδώσει τα έτοιμα-a-porter, σε μια προσπάθεια να εκδημοκρατίσουν τη μόδας, με τον Rive Gauche και την μπουτίκ με το ίδιο όνομα. Ανάμεσα στις μούσες της Saint Laurent ήταν η Loulou de La Falaise, η κόρη ενός Γάλλου μαρκήσιου και το αγγλο-ιρλανδικής καταγωγής πρότυπο μόδας, η Betty Catroux, η μισό-Βραζιλιάνα κόρη ενός Αμερικανού διπλωμάτη και σύζυγος του Γάλλου διακοσμητής, Talitha Pol-Getty, ο οποίος πέθανε από υπερβολική δόση ναρκωτικών το 1971, και η Catherine Deneuve, η σπουδαία γαλλίδα ηθοποιός . Πρέσβης στην ο μόδιστρος κατά τα τέλη της δεκαετίας του 1970 και στις αρχές της δεκαετίας του 1980 στο Λονδίνο ‘’socialite millionairess’’, ο Diane Vandelli (το γένος Princess Romanovsky), κάνοντας το σήμα ολοένα και πιο δημοφιλές μεταξύ της Ευρωπαϊκής jet-set και ελίτ. Η μάρκα συνέχισε να αναπτύσσεται στη δεκαετία του 1980 και στις αρχές της δεκαετίας του 1990 με αρώματα για άνδρες και γυναίκες, έχοντας ξεκινήσει και τη σειρά καλλυντικών της το 1978. Ωστόσο, από το 1992 τα κέρδη της εταιρείας ήταν πτωτικά και η τιμή της μετοχής της εταιρείας είχε πέσει. Το 1993, ο οίκος μόδας Saint Laurent πωλήθηκε στην εταιρεία φαρμακευτικών προϊόντων της Sanofi. Στα 1998-1999, η Alber Elbaz, έχει σχεδιαστεί τρεις συλλογές με έτοιμα-a-porter ενδύματα. Ο Pierre Bergé διόρισε τον Hedi Slimane, ως υπεύθυνο για τις συλλογές και καλλιτεχνικό διευθυντής το 1997, και ξεκίνησε την YSL Rive Gauche Homme. Ο Hedi Slimane αποφάσισε να φύγει από τον οίκο δύο χρόνια αργότερα, και έγινε επικεφαλής της υψηλής ραπτικής ανδρικών στην Dior Homme. Το 1999, η Gucci (που ανήκει στην PPR) αγόρασε το εμπορικό σήμα YSL και ζήτησε από τον Tom Ford να σχεδιάσει τη συλλογή με έτοιμα-a-porter, ενώ ο Saint Laurent θα σχεδιάσει τη συλλογή υψηλής ραπτικής. Το 2002, αφού μαστίζεται από χρόνια κακή υγεία, ο Saint Laurent έκλεισε τον οίκο υψηλής ραπτικής του YSL. Αντανακλώντας την καριέρα και τις επιπτώσεις στη βιομηχανία της μόδα, ο Saint Laurent ήταν σε μεγάλο βαθμό γνωστός κι αγαπητός σε όλο τον κόσμο και δηλώνει, «η Chanel απελευθέρωσε τις γυναίκες, και εγώ τους έδωσα την εξουσία.” Ο Saint Laurent δήλωσε επίσης, «Δημιούργησα την ντουλάπα της σύγχρονης γυναίκας.” Η γραμμή prêt-à-porter παρήχθη υπό τη διεύθυνση του Stefano Pilati το 2004. Το ύφος του ήταν αναμφισβήτητα πιο γαλλικό από την απροκάλυπτα σέξι εικόνα που διαδίδει μέχρι τότε ο Tom Ford. Το 2009, μετά το θάνατο του Yves Saint Laurent το 2008 και μια ταραχώδη χρόνια για τον Stefano Pilati, λίγα καταστήματα YSL έκλεισαν στις βασικές αγορές των ΗΠΑ , το Σαν Φρανσίσκο και τη Νέα Υόρκη. Το 2012, ο Kering (παλαιότερα γνωστό ως PPR) ανακοίνωσε ότι ο Hedi Slimane θα αντικατασταθεί από τον Stefano Pilati ως creative director. Ο Slimane είχε εργαστεί στο παρελθόν με την Dior Homme μέχρι το 2007. Το 2015, ο Hedi Slimane, Creative Director του οίκου μόδας, ανακοίνωσε ότι θα αναβιώσει τη γραμμή υψηλής ραπτικής της Yves Saint Laurent. Παρά το γεγονός ότι ο Hedi Slimane είχε εργαστεί στο παρελθόν για τον οίκο, υπήρχε μεγάλη διαμάχη μετά τον διορισμό του, ιδιαίτερα αφού ανακοινώθηκε η έτοιμη-a-porter γραμμή που μετονομάστηκε σε Saint Laurent. Ωστόσο, το όνομα Yves Saint Laurent και το εμβληματικό λογότυπο YSL έχουν διατηρηθεί για αξεσουάρ, όπως τσάντες και παπούτσια, και τα καλλυντικά (που έχουν άδεια να L’Oréal). Επίσης, ανακοίνωσε ότι το στούντιο σχεδιασμού θα μετακομίσει στο Λος Άντζελες, στην Καλιφόρνια, ενώ ο Slimane, με το ατελιέ υψηλής ραπτικής θα παραμείνει στη Γαλλία. Σχεδιασμένη από τον Slimane, η ναυαρχίδα boutique στο Παρίσι άνοιξε το Μάιο του 2013. Το προηγούμενο βαθύ κόκκινο και χρυσό χρώμα αντικαταστάθηκε από ένα εσωτερικό μονόχρωμο, με διαφορετικά υλικά, όπως το μάρμαρο και επινικελωμένη μπαρα. Η ίδια ‘’λογική’’ χρησιμοποιείται στην ανακαινισμένη Beverly Hills μπουτίκ, και τις νέες μπουτίκ του Λονδίνου στη Sloane Street, καθώς και τα νέα καταστήματα στις Ηνωμένες Πολιτείες. Το 2013, ένα ανδρικό κατάστημα – για πρώτη φορά για το brand – άνοιξε στο Σαν Φρανσίσκο, ένα κατάστημα με πλήρη γραμμή άνοιξε στην πόλη της Νέας Υόρκης, στη γειτονιά του Σόχο, και ένα κατάστημα με πλήρη γραμμή άνοιξε στο Σικάγο στο Waldorf Astoria. Σύμφωνα με τον Slimane η Saint Laurent σκοπεύει να συνεχίσει να επεκτείνει την παρουσία της στις Ηνωμένες Πολιτείες, με το άνοιγμα νέων καταστημάτων στην περιοχή θέρετρο της Bal Harbour, στη Φλόριντα, καθώς και ένα προγραμματισμένο κατάστημα στην Ουάσιγκτον. Όσο για τις διεθνείς τοποθεσίες, περιλαμβάνει μια ισχυρή παρουσία στην Ευρώπη, με τις μπουτίκ στη Βαρκελώνη, το Μόναχο, το Βερολίνο, τη Βαρσοβία και το Κίεβο, στην Μπολόνια, τη Ρώμη, τη Μόσχα, το Μόντε Κάρλο και τις Κάννες. Στη Μέση Ανατολή και την Αφρική περιλαμβάνουν τη Βηρυτό, την Καζαμπλάνκα, το Αμπού Ντάμπι, το Ντουμπάι, Ντόχα, Πόλη του Κουβέιτ, και Τζέντα. Στην Ασία μια Saint Laurent μπουτίκ μπορεί να βρεθεί στη Τζακάρτα, την Μπανγκόκ, τη Μανίλα, τη Σεούλ, η Σιγκαπούρη, το Μακάο και το Χονγκ Κονγκ. Η μάρκα έχει μια έντονη παρουσία στην Ιαπωνία με τις μπουτίκ στο Κιότο, το Τόκιο και την Οσάκα καθώς και θέσεις εξόδου σε όλη τη χώρα. Στην Κίνα αυτόνομες μπουτίκ βρίσκονται σε Wuhan, Σαγκάη, Πεκίνο. Το Saint Laurent εμπόρευμα μπορεί επίσης να βρεθεί σε upscale πολυκαταστήματα σε όλο τον κόσμο.


Σύμφωνα με τους ψυχολόγους τα όνειρα παρέχουν πληροφορίες τις οποίες αποκρυπτογραφώντας τα στοιχεία τους δίνουν μια εικόνα για το συνειδητό και το ασυνείδητο του ανθρώπινου ψυχισμού. Τα όνειρα διαρκούν περίπου δυο ώρες συνολικά και συμβαίνουν σε τακτά χρονικά διαστήματα κατά τη διάρκεια της νύχτας, τουλάχιστον πέντε φορές την βραδιά. Τι βλέπουν όμως τα παιδιά στον ύπνο τους;\nΈρευνες έχουν δείξει πως τα όνειρα που βλέπουν τα παιδιά είναι κατά το 25% τρομακτικά! Συνήθως περιλαμβάνουν κλέφτες, γριές, γέρους και άγρια ζώα. Στις μικρές ηλικίες τα όνειρα είναι πολύ έντονα για το παιδί και το παιδί παραμένει θεατής σε αυτά. Μεγαλώνοντας το περιεχόμενο των ονείρων αλλάζει και τα παιδιά βλέπουν πράγματα που επιθυμούν. Τα κορίτσια έχουν την τάση να βλέπουν πιο συχνά όνειρα με εκδρομές, ταξίδια, φαγητό, διασκέδαση, ενώ τα αγόρια βλέπουν δικά τους επιτεύγματα και περιπέτειες με δράση στις οποίες συμμετέχουν με ιδιαίτερο θάρρος! Τα όνειρα με ληστές παραμένουν αυξημένα κυρίως στα αγόρια εν αντιθέσει με τα κορίτσια στων οποίων τα όνειρα φθίνουν.\nΣτην ηλικία 14-18 ετών τα πιο συχνά όνειρα των παιδιών είναι το πέταγμα, η πτώση, και γενικά υπάρχει αύξηση στα κιναισθητικά όνειρα.\nΣε γενικές γραμμές τα όνειρα των παιδιών έχουν να κάνουν με ανάγκες και επιθυμίες τους πέρα από φόβους. Τα φτωχά παιδιά δηλώνουν πως ονειρεύονται πολύ συχνά παιχνίδια. Το περιεχόμενο των ονείρων επίσης επηρεάζεται από τα βιώματα των παιδιών, το περιβάλλον τους, τις συνθήκες ζωής τους αλλά και από την προσωπικότητα και τον χαρακτήρα τους.\n©Κατσαούνη Μαρία-Ψυχολόγος (MSc)